
ČOVJEČJE DUŽNOSTI. 


NUŽDNA I UGODNA POUKA ZA MLADEŽ 

• od 


SIL7IJA PELLIKA. 


Prevod i pjesme 
od 


Gj. g(j, Deželića. 


Kakvo drvo, takov rod, 
Kakvo sjeme, takov plod. 


U ZAGREBU. 

NARODNA T1SKARNA DBA. LJUDEVITA GAJA. 

Na mladjik sviet ostaje. 

Hrvatska poslovica. 

Svetoj solunskoj braći 


tim® i iet®ii* 


slavenskim apostolima 

u slavu 


njihove tisućgodišnje svečanosti. 


U dubokom štovanju posvećuje i blagoslov za dobar 
uspjeh ponizno moli 


Prevoditelj. 

Ako crkva, dom i škola 
Svoje sile slože, 
Budućnost se onda bolja 
Očekivat može. 

^Za sve vieke sjajne zviezde naše — 
7 Na istoku što se pokazaše 
Sad tisuću godinah je tom — 

Sveta braćo! na god svetkovanja 
Slavskog roda sinak Vam se klanja 
Harnim srdcem, dušom poniznom. 

Vama kano i slavenskom rodu 
Sad čestita na tisućnjem godu, 

Što postali otci ste mu Vil 
Vjere svete propoviedaoci 
Narodnosti, dični — prvi otci, 

Kojim slava do nebesah vri. 

Sada kad se tisućnica puni, 

Što Vas sliede djece milijuni 
Smije F pitat, što je tomu plod? 
Kroz viekove punila se želja, 

Svete braće, svetih roditeljah: 

Da slavenski ima živjet rod. 

Vaši zvuci probudiše srdca, 

Nauk vjere i sad se u njih zrca 
Te svi znamo, tko je pravi Bog? 

A narodnost, što se kriepi smjelo 
Početak je težki Vaše djelo 
Prvi pisci roda slavenskog! 

Kad narodi razciepaše ini 
Rod slavenski po dugoj širini 
Krveća se tad zaleže bol; 
Nesretnom se ta neslogom zove, 
Izdahnuo narod bi od ove, 

Da Vi sveti! nepostaste sol. 

On je jadan u verigah bio, 

Ali stida nije poćutio, 

Aoh Bože! koli tužna viest!... 
Sinove je popeo na noge, 

A1 je od njih izgubio mnoge, 

Dok mu niste probudili sviest. 

Nu neka ih!.. To su davni čaši, 
Premda naši sadašnji uzdasi 
Jošte iz njih svoj izvode tek. — 

S Vama sveti od iztočnih gorah 
Rodila se prva mlada zora, 

Da će i nam zlati svanut viek. 

Vi da onu bolest ovidate 
Sa štapićem Vi se uputite, 

I pastirskom uprtnicom tek, 

Te da narod jedan se pomladi, 

Da osili u selu i vladi 
Od prosvjete zametnuste liek. 

VII 


A1 uobće ko što se pojavlja 
Za boljestju da se oporavlja, 

To i na njem Vaš djeluje liek; 
Mnogo burah još za slavstvo znade 
Već premnoge zabilježi jade 
Ov tisućnji povjestnice viek. 

I Mongoli, Turci i Tatari 
I Romani, Niemci i Magjari 
Slavene su jarmili pod ig; 

A kolika dieca — izdajice 
Postadoše majke ubojice 
Pokazuje crn poviesti žig! 

Zlo bijaše kroz tolika lieta, 

Za grieh prošlog i budućeg svieta 
Ov je narod već trpio zla; 

Zlo mu ’e bilo kroz tolika lieta, 
Zlo je bilo, jao braćo sveta! 

Zada mu ga bolest — nesloga! 

Toj bolesti smrtnoj dajte lieka 
Sveta braćo ! lieka dajte prieka 
Na prošnju će dati Vam ga Bog! 
Nek se jednom i pred naša vrata 
Iznad mora krvavoga hvata 
Sjajno sunce doba željanog! 

Mjesto crne neka dodje sjene, 
Sjajnost sloge medju sve Slavene 
U šlogi je blagostanja moć! 

Slava, sreća, prosvjeta, sloboda, 

I budućnost slavenskoga roda 
Samo slogom do skoro će doć! 

To vas smierno sveti apostoli! 
Slavenskoga roda sinak moli 
Za Vaš narod, za slavenski rod. 
Bog dao pala nesloga, ta zmija, 
Koja narod slavenski ubija; 

To donio Vaš tisućnji god! 

U Zagrebu na 6V. Velimira 1863. 

Katolička Tjera 


Chrislianus mihi nomen, 
CathoUcus cognomen. 

5. Pactanus. 

Oj svjedoče! božjih vlastitostih, 

Knjigo jasna čovječjeg udesa, 

Navjestnice božanske milosti, 

Posrednice visokih nebesah, 

Isusove muke ti razlog! 

Savršenstvo ti pod suncem sđmo, 

S neba jesi, a vodiš nas tamo, 

Tvoj iztočnik — a naš gdje je Bog. 

Ti na hridi — Petru sagradjena 
Bog-čovjeka za praotca imaš; 

Njim i jesi sama ovlašćena, 

Da za nebo novake uzimaš, 

Te ih učiš u nebesa doć; 

Ti jedina ovdje stan si sreće; 

Jer bez tebe u nebo nas neće 
Onaj, koj ti ovu dade moć. 

Stiena čvrsta — ribarah si gradja — 

Uviek ista od postanka svoga 
Stan si Bogu, u kdra si ugadja, 

A kormilo duha presvetoga, 

Isusova blaga jesi dom: 

U tebi je samo neskvrnuto, 

Jošte cielo, čisto, netaknuto, 

Kako bješe u početku svdm. 

b 

Ti sveobća, prava si i sveta — 

Ti jedina kć što Bog je jedan, 

Za sve vieke do našega ljeta 
Tvoj bi nauk uviek nov, dosljedan, 
Ni u došast neće biti star; 

U tajnostih jer si uzvišena, 
Sveznajućeg krvi zadojena, 

Milostivo nam podieljen dar. 

Kći svjetlosti, kći da neba jesi, 
Morda će mi moći tko niekati?.. . 
Kak* bez novca ti srdea odprč si? 
Kako u kratko u njih se zahvati? 

Sirota li Isus nebi zar? 

Kako s’ mogla do nas doživjeti, 

Kad je morć On ružno umrieti, 

Ak čovječja samo jesi stvar? — 

Ti kumire bez podmita razsu, 

Bez oružja ti se razgranila, 

Bez nasilja u najstrožem času 
Skoro da si sav sviet ukrilila, 

A tvoj vodja drvodjelčev sin?.. . 
Ti u borbah ostd nepomična, 

Jer si strasti odbijati vična, 

Prost li i to čovječanski čin? 


Sried nasrtah i svestranog boja 
Nepopustl, al još ostd živa: 
Nepromienl lje načela svoja: 
Proklč nova, opaka i kriva, 

Što su uma ili srdea Čvor. 

Svedj kod oštrih zakonah ostade, 
Uviek istih, odkad sviet ih znade, 
Dd divan li to čovječji tvor! 

XI 


Ak’ je Orfej, kako bajka hoće. 

Zvukom harfe i glasom pjesamah 
U zvjeradi sništio bjesnoće, 

Da se predanj polegla je sama: 

Moć u tebi još jača je ta! 

Ljudsko srdce jer si umirila, 

Biesnom srdcu strasti porazila, 

A nad ovo ima i’ igdje šta? — 

U krotkost si divljač obrnula, 

Drzovitost podlu uništila, 

Umiljatost s tobom je svanula, 

Težkog robstva roba oprostila, 

Pravu jačeg vječni dala kraj ; 

Svuda ljubav Boga i bližnjega 
Stavila si svud na mjesto njega, 

Ništila si i još ništiš vaj. 

Ti kad posta — kriepost tekar posta, 

Um se takar s istinom upoznd, 

Duh po tebi kao preko mosta; 

Što je dobro i liepo da dozna, 

Dodje tekar u slobode hram. 

Kamo s’ mudri nemogoše dići, 

Što uz napor nemogoše stići, 

Put protrven ti kazuješ nam. 

Tko da opiše blagotvornu silu, 

Na čovječje što ju imaš grudi?.. 

Mnoga suza u tv6m blagom krilu 
Tvrdo srdce iz grieha izbudi, 

UČin ov da čij* je nego tvoj? 

Duhom klonut ti nedaš griešniku, 

Ti povraćaš sladki mir bjedniku, 

Zaprečuješ pokorniku sdvoj. 

b* 

Ti putnika trudom oslabljenu 
Živo vrelo daješ vode žive. 

Težkim žezlom kralju izmučenu 
Viestiš neba slasti nemjenive, 

U boleće srdce lijes slast. 

Svud zalievaš ti melemom rane, 
Svud radostiš, kamo tuga stane, 
Svud zavisti gnjusnjoj kršiš vlast. 


Rukom tvojom golota se skriva, 
Rukom tvojom bolestnici lieče, 
Dobročinstva siromah uživa ; 

Ti si svake polakšice — sreće 
Za čovjeka nakićeni dvor. 
Književnost i liepe umietnosti 
Do tć s tobom dodjoše visosti; 

Jer po tebi let im bješe skor. 

Otcu, sinu, bratu, prijatelju 
Ti na grobu tješitelj si verli, 

Veleć, tugu daviš u temelju, 
Pokojnici da su neumrli; 

Plačnom srdcu tim daruješ mir. 
Oj! gdie žariš ti u srdcu jasno, 

Tu nestaje sveg, što je užasno, 

Tuj nepravdi utonut je vir! 

Vezom Ijubve spajaš nas i svete, 
Izručaš nam na molbu trpeće, 

Manjiš plač im, tužne što ih gnjete, 
Hoćeš svak’ da raj što prije steče! 

Sve oživljaš — dd i niemi grob ; 
Jer pjevaju polag milih plaća 
Izmjenice tvoja dva pjevača 
David na pjem i blaženi Job. 

Svih narodah sveza si jedina, 

K6 ogromna jesi skupnovlada, 

Sav sviet ti je samo pokrajina, 

U kojoj u tili čas zavlada 

Glas božanstven, što ga jekne Rim; 
Glava sveta pozna iztočnika, — 

Puci znadu papu zastupnika, 

K istočniku vapeć glasno s njim! 


Sve to dakle jamči, da si s neba! 
Kći da jesi istine i svjetla. 

Više ništ* mi tražiti netreba, 

Kojega si tobožnjeg podijetla? 

Tvrdim, s neba loza da je tva! 
Man je dakle, što te vrag napada, 
Njegov bies te nikad nenadvlada ... 
No za burom sunce ljepše sja. *) 


—— 


*) Ova oda tiskana je već u zag. kat. listu br. 26. g. 1858. 

Marođnost. 

(Sonet,) 


Djeluj svaki u svom krugu: 
Brstom, perom, plugom, veslom; 
Pod zastavom svaki svojom, 

Al* narodnim svi pod geslom. 

P. Prerado vic. 


Bog čovjeku zemski život dade, 

Da životu viekotrajnom bude 
Shodnd sredstvo, s tog upravo ljude 
Opominjat zakon neprestade: 

Ma u koje da bi došli jade, 
Samokrvstvom da se kobi hude 
Pod grieh smrtni izbavit nežude; 

Za narodnost to isto valjade! 

I ona je život nad, dar Božji: 
Narodno je za se biće jedno, 

U koje se s duhom jezik složi; 

A to biće čuvat svim zajedno 
Zapovieda — zakon po najstroži: 
Zvanje naše, sveto i pravedno. 

Urod 


Jerbo je pravda vječna i neumrla. 
Ktij. mudrosti 1. t5. 



£$©va razprava upravljena je samo na jednu osobu, 
^ al’ evo ju dajem na svjetlo nadajući se, da će mla¬ 
deži uobće biti od koristi. 

Nije ovo znanstvena iztraga niti dubokoumno raz- 
pravijanje dužnostih; a čini mi se, da i netreba istom 
oštroumnimi razlozi dokazivati dužnost, da bude svatko 
pravedan i pobožan; jer tko takovih dokazah neima u 
savjesti, neće ih lje naći u nijednoj knjizi. Evo ovdje 
ciglo nabrajanje čovječjih dužnostih za života, i ujedno 
mio poziv, da na njih svraćate pažnju svoju, te da ih 
plemenitom postojanosti izvršivate. 

Naumio sam izbjegavati svaki izbor u mislih i 
riečih; jer mi se čini, da se ovomu predmetu hoće naj¬ 
jednostavnije odielo. 

Mladeži! evo ti predajem malenu ovu knjižicu sa 
željom, da te nuka na kriepost, i da ti bude od pomoći 
te uzmogneš postati sretnom. 

Potreba l oiena dužnosti. 

Čovjek, kad bi i htio, nemože se tako pritajiti, da 
nikad nepomisli na dužnost; on nemože, da važnost ove 
misli ma kada ne oćutil Dužnost nam je tako priro- 
djena, da nas savjest na nju opominje već i onda, 
kadno smo se jedva počeli služiti razumom, a što nam 
se više razvija um, to nas više opominje savjest i to 
sve jače, što je jači um. Upravo tako sjeća nas na 
nju -i sve, što je- nam izvana (fuori di noi), jer biva sve 
po suglasnu i vječnu zakonu; sve bo spada pod obću 
ustanovu, da očituje mudrost i ovrši volju onoga bića, 
koje je svemu, što jest, uzrok i svrha. 

I čovjek je na nješto odredjen i on imade svoju 
narav. Treba dakle da bude ono, što bi valjalo da jest; 
inače neće biti štovan od drugih, a neće se ni sam 
štovati, niti će biti sretan. Narav ga sili, da teži za 
blaženošću; narav mu oko toga nastoji, da .mu dokaže, da 
u istinu nemože doći do blaženosti, ako nije dobar, t. j. 
ako nije ono, što zahtieva njegovo dobro, koje se 6laže 
sa svietovnim redom i namjerom Božjom. 

Da u vrieme strasti i nazovemo dobrom svojim 
ono, što je dobru drugih i obćemu poredku protivno, 
to ipak nemožemo učiniti, da o tom i tvrdo osvjedo¬ 
čeni budemo; jer savjest nam kaže, da to nije dobro. A 
kad nas mine strast, onda nas uviek stane strašiti sve 
ono, što je dobru inih i obćemu redu protivno. 

Ovršivanje dužnostih tako je po naše dobro, po 
našu sreću potrebno, da se u duhu vrla čovjeka isti 
bolovi i smrt, čineći nam se inače kao najnepo- 
srednija šteta, pretvaraju u ugodne radosti, kad trpi i 
umire, misleći, da će svomu iskrnjemu pomoći i pre¬ 
svetu volju svemogućega Boga izpuniti. 

Da čovjek bude ono, što bi imao biti, to je ujedno 
oznaka i dužnosti i blaženosti. Vjerozakon tu 
istinu krasno tumači, veleći, daje čovjek stvoren 
na sliku božju. Dužnost mu i sreća sastoje se u 
tom, da bude u istinu slika, a da nebude što god dru¬ 
go; da bude dobar, jer je Bog dobar i jer ga je odre¬ 
dio na to, da se uzdigne do svih kriepostih i š njim 
da bude — jedno. 


n. 

ljubav latlne 

Prva nam je dužnost, da ljubimo istinu, pa da 
vjerujemo u nju. 

Bog je istina. Ljubiti Boga i ljubiti istinu, znači 
jedno te isto. 

Prijatelju! uslobodi se, da hoćeš istinu, pa se ne- 
daj zasljepiti varkavoj riečitosti zlovoljnih i biesnih onih 
mudrijašah, koji o svem dvoume. 

Um nije od koristi, pače od škode nam je, ako 
nastoji istinu pobijati, okuditi i u grde sumnje dovo¬ 
diti; ako taji posljedice, izlazeće iz zalah, kojimi je sav 
naš život sprepleten, veleći, da je ovaj život dobro; 
ako, nabrojiv niekoliko prividnih neredah u svietu, neće 
više da zna što god o redu; ako se, svladan svakda-> 

njim izkustvom o razsapu i propadu tielesah, plaši vje¬ 
rovati jošte u sasvim duševan i neumrli svoj život; 
ako razliku medju griehom i krieposti zove tlapnjom; 
ako hoće da u čovjeku gleda samo divlju zvier, a ništa 
Božjega. 

Kad bi čovjek i narav nješto tako ružna, tako 
prosta bili, zašto da se troši umovanjem vrieme? Va¬ 
ljalo bi nam se ubijati; jer um nebi šta boljega ni 
svjetovati mogo. 

Dok savjest zapovieda svakomu da živi, (njekoliko 
iznimakah njekih bolestna uma neruše pravilo), živimo, 
trudeći se postići dobro — sreću svoju; dok ćutimo, da 
se sreća čovječja nesastoji u tom, da se čovjek poništi 
i crvu sjednači, već da se oplemeni i uzdigne k Bogu: 
dotle znajmo, da se umom svrsi shodnije poslužiti ne- 
možemo, nego kad čovjeku njim pokažemo najveću čast, 
koja se samo pomisliti može, i kad ga njim potaknemo, 
da se uputi za njom. 

Priznavši to, oprostimo se muževno sa dvoumstvom 
(scetticismo), neopranim mudrovanjem (cinismo) i sva¬ 
kim potištenim umstvovanjem, pa odlučimo vjerovati u 
sve, što je istinito, liepo i dobro. A da u to uzvjeru- 
jemo, valja nam htjeti vjerovati, valja nam istinu vruće 
ljubiti. 

Samo ta ljubav može nam duši krepkoću dati ; 
tko voli u dvojbah čamiti, onaj ju oslabljuje. 

Vjerujuć u svako istinito načelo, nastoj, da u sva¬ 
koj tvojoj rieči, u svakom činu bude izraz istine. 

Savjest čovječja neima mira, van u istini. Tko 
laže, ma se i neodao, nadje sam u sebi kaznu; jer ćuti, 
da je prekršio jednu dužnost i da se. je snizio. 

A da se laži nepriučimo, neima boljega sredstva 
do čvrste odluke nikad nelagati; učini li se u toj 
odluci samo jedna jedina iznimka, neće oskudievati raz- 
logah za dvie, tri, deset, petdeset, za nebrojene iznim¬ 
ke; pa tako i biva, te mnogi malo po malo naviknu 
ružnu običaju hiniti se, da i preko mjere pretvarati se, 
a napokon i druge potvarati. 

Najgora su vremena, kad se ponajviše laže; jer on¬ 
da nitko nikomu nevjeruje, pa neima pouzdanja ni medju 
otcem i sinom; u takovo vrieme umnože se i preko 
mjere prisege, zakletve i krivokletve; tad ju raznih po¬ 
litičkih i vjerozakonskih, pače kadikad upravo i u znan¬ 
stvenih mnienjih vlada trajna razdraženost, te se iz¬ 
mišljaju čini i namjere, koje protivnu stranku umanjuju; 
tad zavlada osvjedočenje, da je protivnika slobodno na 
koi mu drago način poraziti; tad vlada biesnost, da se 
proti komu iznadju svjedočanstva, pa kad ih je uistinu 
tko našao, ali im je ništavost i lažljivost očita, onda se 
napinje i nastoji, te ih tako uredi, da se vide pravova¬ 
ljana. Koji nisu prostodušni, oni i o drugih rada misle, 
da im je srdce dvostruko; pa ako što onaj govori, koi 
Bjim nije po ćudi, vele mu, da govori iz zle namiere, 
te ako moli ili dieli milostinju takov, koi se njim ne- 
dopada, onda hvale Bogu, što nisu onakovi licumierci, 
kakov je on. 

E, ako sirodjen u stoljeću, kadno suhimba i ne- 
pouzdanje postigli najveći mah, to se obijuh pogreša- 
kah pazi; budi vazda plemenita srdca i spreman istini 
drugih vjerovati, pa ako se tvojoj istini i nevieruje, 
nemoj se zato ljutiti; budi ti dosta, što se ona sjaje 
„U očijuh onoga, koj sve vidi.“ 

IH. 

Vjerozakon. 

Uzmemo li, da je čovjek nješto više od bezumne 
zvjeri i da u sebi imade nješto božanstvena: to do- 
isto treba, da što više cienimo sva ona čuvstva, koja 
ga čine plemenitijim; pa ako je jasno kao bieli dan, 
da ga ništa tako neoplemenjuje kao vjerozakon, kadno 
na sve . muke negleda, samo da bude savršen i blažen, 
i da se uzdigne k Bogu, to nam doisto valja vrlinu 
vjerozakona priznati i štovati ju. 

Nekloni duhom, što imade mnogo licumieracah, ma 
niti onda, kad bi te rugači potvarali licumierjem zato, što 
si pobožan. Bez duševna usiljavanja neima krieposti, 
niti se može ikoja dužnost valjano ovršiti. Pa i po¬ 
božan da budeš, treba da nisi slabodušan. 

Nu još manje kloni duhom za to, što si kao kršća¬ 
nin udružtven s mnogo prostakah i ijudih neizobražena 
uma, koji uzoritost vjerozakona ni dokučiti nemogu. 
Ali jer i prostak može biti bogoljuban, pa to i valja 
da bude, od tuda još nesijedi, da je vjerozakon samo za 
prostake. Ta prostak valja da bude i pošten; nu hoće 
li se zato ustiditi prosvećenjak biti poštenim? 

Naučiše te nauci i um tvoj, te si uvidio, da nei¬ 
ma čišće vjere od kršćanske; nijedna nije prostija od 
ludorije, nijedna se nesjaje većom svetosti, nijedna ne- 
objavljuje jače značaj božanstva. Neima vjerozakona do 
Ovoga, koi bi više učinio, što se je uzdržalo i raz- 
širilo ćudoredje, ukinulo ili barem olakšalo sužanjstvo, 
i što su ljudi braća po Bogu, da i- s Bogom samim 
braća postali. 

Na sve ovo pazi, a osobito na povjestne osnovne 
dokaze vjerozakona. Pa da se neprevariš prividnimi 
protudokazi spram valjanosti tih dokazah, uzmi izpiti- 
vati, a u tom izpitu pomozi si svjedočbom mnogobrojnih 
izvrstnjakah, koji ga priznaše za savršena; sjeti se i 
njekih dubokoumnih učenjakah, počam od našega vre¬ 
mena, od Danta, do svetoga Tome, do svetoga Augu- 
stina, pa sve do prvih crkovnih otacah. 

Svaki narod imade njekoliko slavnih muževah, koje 
prezirati usmieluje se samo nevjernik. 

Slavni Bako, čuven daleko sa izkustvene učione 
(dalla scuola empirica), nebijaše nevjernik, kako to na 
sva usta trube njegovi najvatreniji slavitelji, nego svedj 
se je sam kršćaninom priznavao. Grocij bijaše kršća¬ 
nin, ma je ovdje ondje i posemuo; dapače pisao je i raz- 
pravu o vjerozakonskoj istini. Leibnic bijaše je¬ 
dan od najžešćih braniteljah kršćanstva. Ne\vton se nije 
stidio ni sramio napisati razpravu o suglasju bla¬ 
go vie stih (evangjeljah). Locke je pisao o umnom 
kršćanstvu. Talijanski Volta bijaše naravoslovac i 
svestrano izobražen muž, pa ipak kroz cieli svoj život 
bijaše veoma kriepostan katolik. Ti i drugi umni mu¬ 
ževi dovoljno svjedoče, da se kršćanstvo podpunoma 
slaže s umom, naime s umom, koi je u razgledanju i 
izpitivanju mnogostručan, ne pristran, ne jednolik, ni 
pristranošću do sramote i nevjerstva izkvaren. 

IV. 

Njekoliko njedokih. 

Medju slavnimi u svietu muževi imade njekoliko 
i nevjemikah i njih ne malo, koji upravo glede vjere 

padoše u ludorije. Ali što to dokazuje? Oni su uobće 
proti kršćanstvu, a na pose proti katoličkoj vjeri mno¬ 
go vikali, ali nisu ništa dokazali; da njeki od njih naj¬ 
znamenitiji vikači nemogoše, a da u kojem svom djelu 
nepriznadu mudrost onoga vjerozakona, koj su oni cie- 
lim srdcem mrzili ili su ga zlo ovršivali. 

Premda sliedeći navodci neimadu više dražesti 
kao onda, kad bijahu novi, neizgubiše ipak jošte svoju 
valjanost, te ih radostno ponavljam. 

Ivan Rousseau napisa u svom Emilu sliedeĆe 
znamenite rieči: 

„Priznajem, da se veličanstvu sv. pisma nemogu 
dosta načuditi, a svetost evangjelja prodire mi do srd- 
ca.Divite se knjigam mudroznanskim i svemu nji¬ 

hovu uresu koliko vam drago, što su one naprama 

ovomu!- Da li je moguće, da je tako uzvišena, pa 

ujedno tako jednostavna knjiga li čovječje djelo? Da 
li je moguće, da je samo čovjek onaj, o kom se u njem 

piše?_Sokratova djela, o kojih ipak nitko nedvoji, 

mnogo su slabije zasvjedočena, nego djela Isusa Krsta. 
Osim toga čini mi se, da bi to značilo težkoću samo 
na stranu tumuti a nenadvladati ju; jer je doisto mnogo 
teže dokučiti, kako bi se njekoliko ljudih složiti moglo, 
da napišu ovu knjigu, adanebude jednoga, koi bi im za 
nju gradiva dao-Nu ta blagoviest imade tako veli¬ 

kih, tako jasnih znakovah istine, da bi im izumilac 
udivljenja dostojniji bio, nego ikoj junak. 

Isti Rousseau kaže jošte: 

Bježte one ljude, koji pod krinkom, da će narav 
prosvietliti, neutiešivim naukom srdce napunjuju.... 
Rušeć, ništeć i plešuć nogama sve, što ljudi ciene, 

uzimlju jadnikom i posliednju utjehu u biedi, a možnim 
i bogatim i u onu jedinu uzdu njihovih strastih; iz dna 
srdca im izčupaju sviest, — crva savjesti, kad se čini 
zlo, a nadu, kad se dobro čini, kad se kriepost čuva; pa 
ti se ljudi jošte diče, da su dobrotvori čovječanstva. 
Istina (tako vele) ljudem neškodi. Ma to vjerujem i 
ja, te mislim, da je upravo to dokaz, da ono, što oni 
uče, nije istina.... 

Montesquieu, ako i nije, što se vjerozakona 
kasa, bezporočan, ipak se srdi na one, koji kršćanstvu 
pripisuju pogreške, kojih neima. 

„Bayle“, kaže on: „pokle je izružio sve vjero¬ 
zakone, malo cieni i kršćansku vjeru. On se je usudio 
tvrditi, da pravo kršćanstvo nemože sastaviti državu, 
koja bi dugotrajua bila. A zašto ne? Ta njezini gra- 
djani, dobro upućeni o svojih dužnostih, izpunjivati će 
ih najvećom revnosti; dobro će poznavati pravo naravne 
obrane, pa što će više misliti, da su dužni vjeri, to će 
dpjsto i više držati, da su i domovini dužni.... Za 
čudo je, da nam već u ovom životu sreću tvori kr¬ 
šćanska vjera, koja se inače vidi, kao da joj je svrha 
stajao sreća našega budućeg života. K (V. Spirito delle 
leggi, 1. 3. c. 6.) 

Dalje opet: 

„Nije lje pošteno, kada tko govoreći o vjeroza¬ 
konu u velikom djelu izbraja cielu povorku zalah, koja 
su se š njim pojavila, a neće da zna što o svem onom 

dobru, što je vjera učinila-Tko bi htjeo, da izbroji 

sve mahne svih po svietu gradjanskih zakonah, samo- 
vladah i skupnovladah, taj bi doisto imao šta kazi¬ 
vati,... Sjetimo l’se samo onih trajnih ratovah medju 

gerčkimi i rimskimi kraljevi i vodjami, i kako su uni-' 
štivali puke i gradove; sjetimo 1’ se okrutnosti Timura 
i Gjengiskana, koji oplačkaše Aziju, pa ćemo doisto uvi¬ 
djeti, da se u državi njeko političko, a u ratu njeko 
medjunarodno pravo imade zahvaliti li kršćanstvu, za¬ 
što mu čovječanstvo nikada dovoljno nezahvali." (Ibid. 
1. 24. c. 2. i 3.) 

I veliki Byron, divni taj duh, priučivši se, da se 
više nije mogo odučiti, sad kriepost, sad grieh, sad isti¬ 
nu, sad laž obožavati, ali ipak najviše hlepeći za krie- 
postju i istinom, posvjedoči, što dužan bijaše katolič¬ 
koj vjeri. On odluči, da će svoju jedinicu kćerku odr 
gojiti u katoličkoj vjeri, i zna se za jedan njegov list, 
u kojem, govoreći o toj nakani, kaže, da je to za to 
htjeo; jer mu se u nijednoj crkvi nije pokazala tolika 
svjetlost istine, kako u katoličkoj. 

Byronov prijatelj i najveći, što ga izza njega po¬ 
rodi Englezka, piesuik Toma Moore, tumarajući više 
godinah u dvojbi, koi-no da si odabere zakon, te mnogo 
o kršćanstvu umstvujuć uvidi, da nemože nitko biti ni 
dobar kršćanin, ni dobar umoslovac, ako nije katolik; 
on je napisao i izdao svoja iztraživanja i neoprovrziv 
zaključak, na koje je umstvovanjem prinužden bio 
doći. 

„Blažena", kliče on, „blažena si ti jedina i prava 
crkvo! Ti koja si jedini put života, te samo u tvojih 
kućah zavjeta neitna pometnje jezikah. Moja duša^po- 
čine si tek u sjenci svetih tvojih tajnostih. Sačuvaj 
me Bože od bezbožtva, koje tebe mračnom psuje i od 
bezumne vjere, koja hoće, da razgoneće tvoje tajnosti. 
Jednoj i drugoj opetujem rieči svetoga Augustina: „Ti 

govori, ja ću se diviti; prepiraj se, ja ću vjerovati; ja 
vidim gore visoko, ako i nedosižem posve duboko." *) 

V. 

Vjero zakonska odluka. 

Ta nacrtana razmatranja i nebrojeni dokazi, koji 
brane kršćanstvo i našu jedino spasonosnu crkvu, neka 
ganu i tebe, da odlućno rečeš: 

„Biti ću od sele nećutljiv za sve, i onako samo 
prividne i nedostatne razloge, kojimi napadaju moju vjeru. 
Vidim, da nije istina, da bi se ona protivila prosvjeti. 
Vidim, da nije ni to istina, da je ona bila dobra samo 
za vremena surova, a za naše vrieme da tobože nevalja, 
pokle znam, da je prijala azijatskoj, grčkoj i rimskoj 
prosvjeti, da je prijala raznim državam sriednjega vieka, 
i da je prijala svim narodom, koji su se već izza sried- 
njeg vieka prosvietlili, pak i danas vidim, da prija svim 
učenjakom, koji valjanošću i visinom nezaostaju za ni¬ 
kim. Vidim, da se od prvih razkolnikah do Voltai- 
rove učione i njegovih drugovah, po onda do San Si- 
monitah našega vremena svi hvalisahu, da uče nješto 
boljega, ali nijedan nemogaše, da to i dokaže. Dakle ? 
— Dakle se ponosim, što sam neprijatelj tmine, a prija¬ 
telj svjetlosti; ponosim se, što sam katolik, te žalim 
svakoga, koi mi se ruga i hoće, da me pomieša sa su- 
jevierici i s Farizeji." 

To uvidiv i izrekav ostani si dosljedan i stalan 
kod rieči. Cieni vjerozakon, koliko više možeš, srd- 

*) Vidi: Travels of an Irish gentlemau .... putovanje jednoga 

Irca, da nadje vjeru, — s opazkami i tumačem od Tome Moora 

cem i dušom, pa ga izpoviedaj tako medju pravovierci 
kao i medju krivovierci i nevierci. Nu izpoviedaj ga 
ne hladnim i nerazboritim ovršivanjem obredah, već 
ovršivajuć te obrede uzvišenom ih mišlju oživljuj di¬ 
žući se onamo, gdie ćeš se diviti uzvišenosti tajnostih, 
ali gdie ih nećeš prodrzljivo tumačiti dopirući do krie- 
postih, koje iz toga izviru i nezabor&vljajući nikad, da 
ciglo klanjanje molitvami nevriedi ništa, ako ne odlu- 
čismo Bogu se klanjati u svih naših djelih. 

Umu njekojih jasna je ljepota i istina katoličke 
vjere; oni ćute, da nemože biti nikoje mudroslovje mu- 
droslovnije od nje; nikoja nepravdi veća neprijateljica 
od' nje ; nikoja veća prijateljica svih čovječjih kriepostih 
od nje: to oni sve znadu, ali ipak sliedom sijede jadan 
tek, kad živu kao da je kršćanstvo nješto samo za 
prostačinu, a da čovjek izobražen i prosvećen nebi mo¬ 
gao u njem suučestvovati. Takovi su ljudi dostojniji 
kazne od pravih nevjernikah, a imade ih množina. 

Jer sam i ja takov bio, znam dobro, da se toga 
položaja nemože čovjek da oslobodi bez napora. Ako 
kad zabasaš tako, lati se napora; nedaj se ničijemu 
podsmjehivanju i rugu nadvladati, kad se o tom radi, 
da izpovjediš plemenito čuvstvo, — a najplemenitije 
čuvstvo jest: ljubiti Boga. 

U slučaju da imaš iz kriva nauka ili iz ravno¬ 
dušnosti da prodješ do iskrenog izpoviedanja vjere, onda 
nemoj nevjernikom sablaznivo pokazivati smiešna, pri¬ 
vidna bogomoljstva i slabodušna dvoumljenja; budi po¬ 
nizan pred Bogom i pred svakim čovjekom, ali neza-. 
boravi na svoju čovječju čast i nebudi odmetnik zdra¬ 
voga razuma. Samo Ijudih nađutib i punih mržnje, 
razum protivi se evangjelju. 

VI. 

Čovjekoljublje i kršćanska ljubav. 

Jedino-po vjerozakonu ćuti čovjek dužnost i čista 
čovjekoljubja i čiste kršćanske ljubavi. 

Rieč kršćanska ljubav (carita) dostojna je 
udivljenja,' no i čovjekoljubje, premda ju mnogi zlora- 
biše, rieč je sveta. Apostol se njom služi, da nago- 
viesti ljubav čovječanstvu, a rabio ju je, da naznači 
onu ljubav prama čovječanstvu, koja je samo u Bogu. 
Čitaj u listu na Tita pog. 3. „A kad se pokaza blago¬ 
dat i čovjekoljubje spasitelja našega Boga". 

Bog svemogući ljubi sve ljude i hoće, da jih svaki 
od nas ljubi. Kao što već rekosmo, Bog nam je dao, 
da budemo dobri, da budemo sobom zadovoljni, da se 
cienimo, ali to pod uvjetom, da njega u toj plemenitoj 
ljubavi sliedimo i da našemu iskmjemu kriepost i 
sreću želimo i gdie možemo, svud mu dobro činimo. 

Ova ljubav obsiže u sebi ujedno svaku čovječju 
cienu, te jest najhitnija čest ljubavi, kojom smo dužni 
ljubiti Boga, kao što se to jasno vidi iz uzvišenih 
njekih miestah sv. pisma pa osobito iz sliedećih: 

„Tada će reći kralj onim, što mu stoje s desne 
strane: hodite blagoslovljeni otca mojega, primite kra- 
ljestvo, pripravljeno vam od početka svieta. Jer oglad¬ 
njeli i daste mi, da jedem; ožednjeh i napojiste me; 
gost bijah i primiste me; gd bijah, i od’jenuste me; 
bolestan bijah i obidoste me; u tamnici bijah i dodjo- 
ste k meni. — Tada će mu odgovoriti pravednici, go¬ 
voreći: Gospode: kad te vidjesmo gladna, i nahranis- 
mo? ili žedna, i napojismo? kad li te vidjesmo gosta, 

i primismo? ili gola i od’jenusrao? kad li te vidjesmo 
bolestna ili u tamnici i dodjosmo k tebi? — I odgo¬ 
varajući kralj reći će im: zaista vam kažem: kad uči¬ 
niste jednomu od ove moje braće najmanjemu, meni 
učiniste. (Matej. p. 25.) 

Načinimo si u srdcu čovjeka kao uzvišeni uzor, 
pa nastojino, da mu postanemo podobni! Nu što rekoh ? 
Uzor, da jošte i te kakov uzor dade nam naš vjerozakon. 

Čovjek*, koga nam vjerozakon stavlja za primjer, 
da ga sliedimo, u najvišem je stupnju jak i blag čo¬ 
vjek, — nepomiriv neprijatelj tlačenja i licumjerja — 
čovjekoljub, koj sve oprašta, izuzam grieli neokajan; — 
takov, koj se osvetiti može, a neće, — koj se je sa 
siromasi. pobratio, a nikakova zla nije zaželio zemalj¬ 
skim bogatirom, samo ako se spominju, da su siro- 
maku braća; — takov, koj ljude nccieni po znanju, ili 
bogatu blagu njihovu, nego po sklonosti njihovih sr- 
dacah i po njihovih djelih. On je jedini mudroslov, 
na kom se neopazuje ni najsitnija pjega od kakove po¬ 
greške. On je podpuno očitovanje božje u biću nam 
sličnom; on je sin Božji. 

Tko u svom srdcu nosi toli vriedan uzor, taj će 
doisto čovječanstvo poštivati, a jer se ljubav vazda 
po štovanju ravna i mjeri; zato valja, da čovječanstvo 
najprije mnogo poštujemo, ako hoćemo, da ga mnogo 
uzljubimo. 

Protivno, tko si o čovjeku tvori predstave proste, 
neplemenite i dvojbene, komu se dopada, da čovječan¬ 
stvo smatra kano kakovo stado lukavih i ludastih živo¬ 
tinja!), koje se za ništo ina nerode, već samo da jedu, 
da radjaju, da se amo tamo potucaju, pak da postanu 

prah; tko neviđi ništa velika u ćuđoređju, u znanottih 
i umjetnostih, u nastojanju oko pravednosti, u našoj 
sklonosti za krasnim, dobrim i božanstvenim; oj, kako¬ 
vih li će imati razlogah taj, da sebi slične iskreno po¬ 
štuje i ljubi, da ujedno š njimi uznastoji oko krieposti, 
ili da se za njihovo dobro požrtvuje? 

Da čovječanstvo priljubimo, valja nam bez svake 
smutnje upoznati njegove slaboće i griehe. 

Kad ih, i neznajuć, gledamo, onda si pomislimo, 
koliko li čovjeku treba vještine, da se uzmogne iz tako 
duboka neznanstva dići, da se razumom posluži; pomi¬ 
slimo, kolika je čovječja moć, kadno i u sried najdub¬ 
ljega neznanstva ovršuje uzvišene krieposti druževno- 
sti: hrabrost, sućuće, zahvalnost i pravednost. 

Pojedinci, koji neće da se izobraze i nedadu se 
nikada na dnevno vježbanje, to su pojedini, ali nije ni¬ 
pošto cielo čovječanstvo. Da li i u koliko se ti oprav¬ 
dati mogu, znade Bog; a nam budi dosta, da se od 
nikoga neće zahtievati ino, nego što mu je povjereno. 


VII. 

Štovanje čovjeka. 

Promotrimo u čovječanstvu one, koji nam, ćuteći 
u sebi njegovu ćudorednu veličinu, pokazuju, što bi 
imali postati. Mi ih nećemo slavom stići, ali zato ništa, 
jer im možemo nutrnjom cienom postati ravni, t. j. 
usavršivanjem plemenitih čuvstvah, dok se neizopačis- 
mo, pa dok nam život, razumom obdaren, ma samo po 
nješto promaši djetinju dobu. 

' Ćutimo li se napastovani, da bi čovječanstvo pre¬ 
zirali zato, što mu ili očima vidimo, ili u povjesti čitamo 
sramotu i priekore, onda si predočimo one časti do¬ 
stojne umrle, koji se u povjesti sjaju. Srditi, ali inače 
vrli Byron reče mi, da mu je to jedino sredstvo, da se 
oslobodi od mržnje na ljude. — „Prvi veliki muž, 
koj mi na um pade“, govoraše mi on, „to je jiviek 
Mojsija, te Mojsija, koj na novo podignu posve potlačeni 
narod; koj ga oslobodi od sramotna kumirstva i sur 
žanjstva; koj mu dade zakon pun mudrosti, čudnovat 
svez medju vierozakonom patriarakah i vjerozakonom 
prosviećenijih vremenah, t. j. evangjeljem. Mojsijine 
krieposti i ustanove jesu ono sredstvo, kojim je Pro¬ 
vidnost onomu narodu dala valjane državnike, vrle 
ratoborce, dobre gradjane i svete revnitelje za pravo, 
koji bijahu zvani, da proreku poraz oholicam i licu- 
mjercem i buduće ćudoredje svih narodah. 

„Kadgod promatram njeke velike muževe, a na¬ 
ročito moga Mojsiju“, doda jošte Byron, „uviek se s 
uzhićenjem sjećam onog uzvišenog Dantova stiha (u 
Paklu 4. 210.): 

„Radujem se, što vidjeti mogu . . .“ 

(Che di vederli in me stesso m’ esalto!) 

i onda opet dobijem dobro ponjaće o ovom Adamovu 
tielu i duhovih, koje nosi. 

Te rieči najvećega englezkoga pjesnika ostat će mi 
za uviek neizbrisive u srdcu i izpoviedam, da sam, 
njega sliedeći, više nego jedan put veliku odtuda crpio 
korist, čim me je bila napast snašla, da zamrzim na 
čovječanstvo. 

i 

Izvrstnjaci, kakovih bijaše i jošte ih imade,- do¬ 
voljno kazne laž, koja o čovječjoj naravi potišteno mi¬ 
sli. Koliko ih neima u daleke davnine, koliko za rim¬ 
skoga doba, koliko u samosilju sriednjega vieka, koliko 
za stoljećah novije prosvjete! Tamo su svjedoci mu¬ 
čenici, a ovdje pravi dobročinitelji biednikah; drugdje 
crkovni otci, divni sa gorostasnoga mudroslovja i vruće 
kršćanske ljubavi; a svuda hrabri zatočnici, borci pra¬ 
vednosti, povratioci svjetla, učeni pjesnici, mudri uče¬ 
njaci, mudri umjetnici. 

1 neka nas niti davnost vremenah, niti sjajna 
sudba tih ljudih neobsjeni, te bi možda pomislili, da su 
bili drugih svojstavah, nego što smo mi; nipošto, jerbo 
su i oni po rodu upravo tako malo polubogovi bili, kao 
god što smo i mi. I oni bijahu sinovi ženah i oni 
plakahu i jadikovahu, kao god i mi; i oni se imadjahu, 
kao god i mi boriti sa zlom Sklonosti, kadikad sami se 
pred sobom ustiditi i naporom se truditi, da se svladaju. 

Narodni ljetopisi i ostali spomenici spominju nas 
samo na malu čest velikih duhovali, što su živili na 
zemlji; ali na stotine ih svaki dan imade, koji, nepro- 
slavivši se, plodom duha i valjanom radnjom opošteniše 
ime čovječje, opošteniše bratinstvo, u kom su sa svim iz- 
vrstnjacima, opetujemo i bratinstvo, u kom su s Bogom. 

Misleć na vrlinu i množtvo vrličinah, nije istina, 
da čovjek sam sebe vara i da samo krasotu čovječan¬ 
stva vidi, a da nieče, da imade i znatan broj ludjakah, 
nevaljacah i izopačenikah; imade ih dakako izobila, ali 
to nas u tom tješi, što čovjek duhom svojim čudesa 
nsože, — što mu je moguće, da se neizopači i što je 
moguće, da se u svako doba, na svakom stupnju izo- 


Digitized by Google 



19 


braženosti, u sreći i nesreći može oplemeniti visokimi 
kriepostmi, — i što napokon po takovu razmatranju 
ima to pravo, da ga štuje svako razumno biće. 

Budemo li čovjeka, kako valja, štovali, budemo li ga 
gledali, gdje teži sa bezkrajnom savršenosti i vidili ga, 
da mu je više do neumrla svieta idejah, nego do ovo 
• njekoliko danah, gdje se vidi kao bilina. i životinja pod 
zakonom tjelesna svieta; opazimo li, pa makar samo 
da se uzdigne nad krugživotinski i da reče: „Više sam 
od svih vas, od svega svietovnoga, što me obkoljuje !*— 1 
to ćemo doisto zanj umnožiti udarce sklonosti našega 
srdca. Da njegova bieda i bludnje njegove ganut će 
nas na veće sažaljenje, sjetimo li se, koli veliko je čo¬ 
vjek biće! Mi ćemo se raztužiti, što je tim kralj stvo- 
rovah ponižen, i nastojat ćemo ili, da čovjeku blago- 
stivo prikrijemo pogreške, ili da mu pružimo ruku, da 
se uzdigne iz praha i vrati u visinu, sa koje pade; 
svaki put ćemo se uzradovati, kad god opazimo, da se 
čovjek, spomenuvši se svoje časti, pokaže nepobjediv i 
sried biedah i bolovah, da nad najžešćom napasti slav¬ 
lje slavi i približava se slavodobitnom svojom voljom 
božanstvenomu svomu uzoru. 

VIII. 

Domoljub]«. 

Sva su čuvstva plemenita, koja ljude medjusobno 
pritežu i vode krieposti. Cinik, kojekako mudrujući 
proti svakomu plemenitomu čuvstvu, običaje se hvalisati 
čovjekoljubjem, da tako okudi domoljubje. 

Govori naime: „Meni je svietdomovina; onaj ka¬ 
fić, gdje sam se rodio, neima uikakova prava, da ga Iju- 

bim više i jače; jer se nemože držati vriednošću cje- 
niji od svih drugih miestah, gdje nam je, ako ne bolje, 
a to doisto onako dobro, kao tamo; domoljubje nije 
drugo, nego vrst svojljubja spram njekolicine ljudih, 
kojom dobivaju pravo, da na ostali sviet zamrze. “ 

Prijatelju moj, nemoj, da budeš igraljka tako po¬ 
tištenoj mudroliji, kojoj je značajnost, da čovjeka ni- 
štom drži, da mu kriepost nieče i sve, što ga uzvi¬ 
suje, da zove varkom, ludorijom i zlobom. Nije težko 
nakupiti medenih riečih, da se za razveseljeuje družtva 
ukori svaka, i najbolja namjera i svaki razlog, ali to 
je gadna umjetnost. 

Takovo neoprano mudrijaštvo drži čovjeka u prahu, 
a ono je pravo mudroslovje, koje teži, da čovjeka digne 
iz praha; pa ovo je bogoljubno i štuje domoljubje! 

Možemo dakako i o svem svietu kazati, da nam 
je domovina; jer su svi narodi uda velike obitelji, koja 
se radi svoje obsežnosti nemože upravljati jednom vla¬ 
dom, premda imade Boga za najvišega vladara. Sma- 
tranje stvorovah našega roda kao jednu obitelj može uči¬ 
niti, da budemo prama cielomu čovječanstvu dobrostivi, 
ali zato nečini, da ona druga misao nebude prava i 
valjana. 

Istina je, koju dokazivati nije treba, da se ljud¬ 
stvo (čovječtvo) dieli u narode. Svaki narod njeka je 
brća ljudih * koje vjera, zakon, običaji, isti jezik, isti 
početak, jednaka slava, nevolje i nade, ili ako ne sve 
to, a ono barem veći dio tih živaljah spaja u osobito 
sučuvstvo. To sučuvstvo i suglasje odnošajah međju 
članovi jednoga naroda nazivati obćenitim svojljubljem 
zi)ači od prilike ono isto, što i biesnpst satire, koja,„ 

hoteći, da poništi -ljubav medju otcem i sinom, predsta¬ 
vlja i opisuje ju kao kakovu urotu medju otcem i sinom. 

Znajmo vazda, da je istina mnogostrana i da me¬ 
dju kriepostnimi pomisli neima jedna, koju nebi tre¬ 
balo usavršivati; može li se pako ikoja pokazati štet¬ 
nom, ako se izključno usavršuje, onda nemojmo izklju- 
čivo samo nju usavršivati, pa se neće pokazati škod¬ 
ljivom. Krasota je ljubav prama ljudstvu, ali nesmije 
priečiti ljubav prama domovini; krasna je i ljubav pra¬ 
ma domovini, ali nesmije da prieči ljubav prama ljudstvu. 

Sram budi prostačku dušu, koja od radosti neuz- 
klikuje nad različitosti nagledah i razlogah, koje si me¬ 
dju ljudmi odabrati može sveti nagon, da si pobrati i 
izmieni čast, pomoć i uljudnost. 

Dva evropejska putnika sastanu se u kojoj god 
drugoj strani svieta, recimo, jedan je rodom iz Turina, 
drugi iz Londona; oba su europejci, pa to zajedničko 
ime priljubi ih medjusobno i svežu se njekom ljubavi, 
ja bi rekao domoljubjem, te se sprijatelje i odtuda ono 
revno nastojanje, da su si medjusobno uslužni. 

Na drugom opet mjestu ima njekoliko ljudih, koji 
nastoje, da se sporazumiju; ti obično negovore jednim 
istim jezikom i vi skoro nebi vjerovali, da medju njinri 
može biti domoljubja; ali se ljuto varate. To su Švaj- 
cari, jedan iz talijanskoga, drugi iz francezkoga, a treći 
iz njemačkoga okružja (cantone). Jednaka politička 
sveza, koja ih zaštićiva, nadoknadjuje oskudicu jedna¬ 
koga jezika i nuka ih na ljubav i na velikodušne žrtve 
na korist domovine, koja nije narod. 

A gledaj po Italiji, oli po Njemačkoj, i vidjet ćeš 
drugih prizorah; tit su ljudi živući pod mnogovrstnimi 

zakoni, te postadoše zato razni puci, koji su kadikad 
već natjerani bili, da se medjusobno i zarate. Nu go¬ 
vore ili barem pišu svi jednim te istim jezikom, jedne 
štuju predje, jednom se slave književnosti ; obći imadu 
. ukus i jednaku svi potrebu ćute, da si budu prijatelji, 
da si koješta medjusobno opraštaju, pa da se tješe. 
Ti razlozi čine, da natječimice postaju bolji, postaju 
uljudniji. 

Domoljubje je nješto krasna i plemenita, odnosilo 
se na veliku ili malenu zemlju; neima nikoje česti, ma 
u kojem narodu, koja se nebi uznosila svojom poseb¬ 
nom slavom ili koja nebi imala vladarah, koji joj po raz¬ 
mjerno dadoše veću ili manju moć, ili koja nebi imala 
znamenitih povjestnib činah, valjanih ustanovah, važnih 
gradovah ili kakove časti dostojne osobine, slavnih sa 
hrabrosti ljudih i glasovitih s državne ovejanosti, s 
umjetnostih i znanostih. Svaka dakle čest imade svo¬ 
jih razlogah, radi šta svoju pokrajinu, grad ili selo po- 
najpače ljubi. 

Ali na to nam valja paziti, da domoljubje toli u 
širem, koli u užem obsegu nepostane taštom oholosti, 
što smo se rodili u toj zemlji, te bi se iz nje izlegla 
mržnja proti drugim gradovom, pokrajinam i narodom. 
Domoljubje neslobodoumno, zavistno i divlje pogreška 
je, mjesto da bude kriepost. 

IX. 

Pravi domoljub. 

Da iskrenom ljubavi uzljubimo domovinu, valja 
nam tako početi, da joj u n&mi dademo gradjane, s ko- 

jih se neće imat zastiditi, nego se pače slaviti i pono¬ 
siti. Prezirati vjerozakon i valjanu ćudorednost, pa u za 
to iskreno ljubiti domovinu, upravo je tako nemoguće, 
kao što se neda ni pomisliti, da je moguće dostojno 
štovati ženu, koju ljubimo, a nescieniti si za dužnost, 
da joj imamo vjerni ostati. 

Tko ništom drži žrtvenike i svetost braka, pri¬ 
stojnost i pravicu, pa na sva usta viče: »Domovino, 
domovino!" nevjeruj mu. To je licumjerac i hini lju¬ 
bav prama domovini, a takov je najgori gradjanin. 

Nije dobar domoljub, tko nije čovjek kriepostan, 
čovjek izpunjujući i ljubeći sve svoje dužnosti i koj si 
neuzme za zadaću, da ih ovršuje. 

On se neće miešati sa laskavci uzmožnikah niti 
sa zlobnimi preziratelji viših oblastih; njemu je rob- 
stvo i nesiniernost jednako zlo. 

Ako je u državnoj službi, budi vojničkoj, budi 
gradjanskoj, svrha mu je služenju, ne da sebe tim obo¬ 
gati, nego čast i dobro vladara i naroda. 

Ako je zasebnik (cittadino private), to on i kao 
takov najvjernije nastoji oko časti i dobra vladara i 
naroda, te ništa neradi, što bi tima protivno bilo, nego 
naprotiv čini sve, što može biti na njihovu boljku. 

On zna, da u svakom družtvu imade zloporabah i 
želi, da se zlo dobrim zamieni, ali prezire bjesnoću sva¬ 
koga, koj hoće da učini promjenu ubojstvom i krvnom 
osvetom; jer od svih zloporabah to su najužasnije i 
najubitačnije. 

On neizazivlje niti ne pod’jaruje medju gradjani 
razdorah, nego uzbunjene, što više može riečju i činom 
tiša i radi za mir i slogu; on jest i aeprestaje biti ja- 

njac, izuzam onaj slučaj, kad je domovina u pogibelji te 
treba obrane; u tom je slučaju lav, koj se bori, dok 
pobjedi ili pane. 

X. 

Djetimka ljubav. 

Početak tvojih radnjah počimlje se u obitelji; prvo 
borište kriepostih otčinska je kuća. Što da rečemo o 
onih, koji tvrde, da ljube domovinu i hvališu se kao 
junaci od oka, a neizpunjuju toli uzvišene dužnosti, kao 
što je ljubav djetinska? 

Neima tu ni za liek domoljubja, niti je, koliko je 
crna pod noktom, junačtva u onih, koji su crni neza¬ 
hvalni«. 

Jedva se djetetu otvori um, da ponja dužnost, 
već mu narav kliče: ljubi roditelje. Nagon djetinji toli 
je jak, da se •čini, kao da ga za sav život nebi trebalo 
ničim podnjećivati; nu ipak, kao što rekosmo, svakomu 
dobru nagonu treba jošte, da udarimo pečat volje naše, 
jer se inače nagoni gube i izčezavaju; da i ljubav prama 
roditeljem ima se gojiti tvrdom odlukom! 

Tko se ponosi, da ljubi Boga, da ljubi čovječtvo, 
da ljubi domovinu, kako da taj negoji, što se ikad može, 
najveće štovanje prama onim, po kojih je postao stvor 
Božji, čovjek, gradjanin? 

Otac i mati po naravi su nam prvi prijatelji; oni 
su ljudi, kojim smo najviše dužni, kojim smo na naj¬ 
svetiji način dužni zahvalnost, štovanje, ljubav, popust¬ 
ljivost i da im što prijaznije izkazujemo sva ta svoja 
iskrena čuvstva. 

Ali lahko je moguće, da nas velika pouzdanost 
prama osobam, koje su nam srdcu najbliže, tako za- 

veđe, da se prama njim držimo izvanrednom nehajnosti 
nemarni i da nismo ljubežljivi, kako bi trebalo, da im 
osladimo život. 

Nu čuvajmo se toga! Tko hoće da bude jedan od 
vrlih ljudih, prije svega treba da svako čuvstvo kako 
tvrdom voljom, tako i točnostju i dražestju prati, da ga 
uzmogne, što je najviše moguće, usavršiti. 

Nevalja i kazne je dostojno, kada tko izvan kuće 
nastoji, da bude što udvomiji, učtiviji i nježniji, a prama 
roditeljem nije takov. Sve, što je dobro, valja prihvatiti 
i sliediti, ali početi valja kod kuće, usried obitelji. 

„Što je tu zla“, kažu njeki „ako se čovjek uz ro¬ 
ditelje neusiljava? Ta oni znadu, da ih djeca ljube, ako 
i nepokazuju, Bog zna kako, izvana, te ako i neće, da 
budu robski i upravo sliepo pokorni svim njihovim hi- 
rem i mušicam.* Negovori tako, ako nećeš, da se osra¬ 
motiš ; ako slobodan biti, nije drugo, nego biti prost, to 
je sloboda doisto prostota; a u rodbinstvu neima pouz¬ 
danosti, koja bi mogla prostotu izpričati. 

Slabodušna je ćud, koja nemože toli u kući, koli 
izvan kuće s drugimi prijazna biti, svaku kriepost pri¬ 
grliti i čovjeka samo u sebi, a Boga u čovjeku cieniti. 
Da se odustane od vrla nastojanja i prestane dobrim, 
udvornim i nježnim bivati, neima osim sna drugoga 
vremena. 

Djetinja ljubav dužnost je ne samo zahvalnosti, 
nego i neprestanih obzirah. I u onih riedkih slučajih, 
kad tko imade roditelje, koji mu neizkazuju upravo 
mnogo dobra, te nebi imali mnogo prava, da se sve¬ 
strano štuju, već to jedno, što su mu početnici života, 
toliko im daje važnosti, da čovjek neće bez velike sramote, 

neću reći, malo ih cieniti, nego bezbrižno ih ostaviti ili 
nehajno š njima postupati. U tom slučaju će obziri, ko- 
jimi će se poslužiti, biti to veća zasluga, ali i ne manja 
dužnost, kojom zadovoljuje naravi, ponukanju drugih i 
svojoj časti. 

Jao onomu, koj se stavi strogim sudcem ma koje 
roditeljske pogreške! I gdje da počmemo kršćansku 
ljubav pokazivati, ako ju uzkratimo otcu i materi? 

Tražiti, da budu bez pogreške, ako hoće da po¬ 
stanu dostojni našega štovanja, i da budu uzor-slika 
čovječanstvu, to je oholost i nepravda. Zar smo i mi, 
želeći ipak, da budemo štovani i ljubljeni, zar smo i mi 
bez svakoga priekora? Ako dakle i koj otac i koja 
mati nije upravo uzorne ćudi i kriepostih, kakove bi 
ih željeli imati i vidieti, to ih nastojmo izpričati, po¬ 
greške im pred očima drugih sakrivati, a dobra im svoj¬ 
stva visoko cieniti. Tako radeći, i mi ćemo postati bo¬ 
lji; jer ćemo s vremenom postići pobožno, vrlo oštro- 
umje, koje zna i može tudje zasluge upoznavati. 

Prijatelju, imaj često na umu ovu tužnu, ali saža¬ 
ljenjem i dugotrpnošću plodnu misao: Tko zna, neće 
li ovi siedoglavci, koji su sada predamnom, do skoro 
spavati u grobu?* — Ah! dok ti je jošte dano, da ih 
imadeš i da ih vidiš, štuj ih i tješi ih u starosti, da 
im olakšaš muke, kojih starost mnogo imade! 

Već starost njihova čini, da su skloni na tugu; 
nemoj jošte ti pridonositi, da budu tužniji; budi š njimi 
vazda ljubežljiv, pogledom ih svojim hrabri i raduj! 
Svaki podsmjeh, što im ga izazoveš na osušena njihova 
usta; svako radostnije čuvstvo, što im ga probudiš u 
srdcu, biti će njim na radost, a tebi na korist. Vazda 

je Bogu ugodan otćev i majkin blagoslov, kojim blago¬ 
slove zahvalna sina. 


XI. 

Štovanje starih 1 pređjah. 

Štuj sliku roditeljah i predjah tvojih u svakom 
ostarijem čovjeku. Svakoj boljoj duši starost je časti 
dostojna. 

U staroj Šparti bijaše zakon, da mladići ustanu, 
kad dolazi starac; da šute, kad on govori; da mu.se 
ugnu s puta, kad se s kojim sukobe. Ako to kod nas 
i nezahtieva zakon, učini ipak, pa će dobro biti; jer tako 
hoće pristojnost. 

U toj uslužnosti ima nješto toli krasna i ugodna, 
da upravo i oni, koji neobičavaju bivati tako uslužni, 
nemogu, da ju ne pohvale kod onih, koji su uslužni. 

Nieki stari Atenjanin tražaše si mjesta kod olim¬ 
pijskih igarah, kadno već svi redovi u amfiteatru (polu¬ 
krugu) bijahu puni. Njeki mladi blesani od njegovih 
zemljakah namignu mu, da dodje k njim; pa kad se 
težkom mukom sbilja onamo provuče, mjesto da mu 
ustupe mjesta, stanu ga na sve zube izsmjehivati. Od 
mjesta do mjesta turan, dodje biedni starac napokon 
onamo, gdje sjedjahu Špartanci; ovi pak vjerni svetomu 
običaju svoje domovine, odmah smjerno ustanu i dadu 
starcu mjesta; pa tim zasrame one podrugavajuće se 
Atenjane; jer ih je sve na sav glas kudilo, dočim je 
njihovim takmacem velikom dopadnosti i uzhićenjem 
pleskalo; a onaj starac, suze roneći, viknu: „Atenjani 
znadu, što je pristojno, ali Špartanci to čine! u 

Aleksandro Maćeđonac — a ovdje bi mu drage 
volje pridao Veliki, — kad god su mu se najveći las- 
kavci sa srećom sdružili, da ga uznesu, znadjaše se svaki 
put poniziti, kad je opazio starca. Putujući jednoć u 
slavju kao pobjeditelj bude na putu zapriećen neobično 
debelim sniegom, pa si dade naložiti oganj, i sjedeći na 
kraljevskoj stolici grijaše se po strani; netom opazi me- 
djn vojnici starošću pogružena čovjeka, gdje od stu¬ 
deni drhće; ustane sa stolice, priskoči k starcu i nepo- 
biedjenim rukama, koje strovališe Darijevo prestolje, pri¬ 
hvati drhćućega vojnika i odvede ga na svoju stolica 
kod ognjišta. 

„Neima gorega čovjeka od onoga, koi je nesmjeran 
i nepriklonit prama starcu, ženi i nesreći", kaže Parini. 
A Parini se je poslužio cielim ugledom, što ga je uži¬ 
vao kod svojih učenikah, da ih učini što priklonitije 
prama starosti. Jednoć se veoma razsrdi na jednoga 
učenika, koga mu pritužiše, da je nješto velika sakrivio. 
Jošte nije bio š njim, da ga što žešće ukori, pak se 
dogodi, da ga je susreo u njekoj ulici i upravo u onom 
času, kad je pomagao jednomu staru kapucinu i prizi¬ 
vao pomoć proti njekim zvekanom, koji su ga tukli. 
Parini mu odmah pomože pomoć zvati, a zatim zagrli 
mladića i reče: „Malo prije držao sam te, da si izo¬ 
pačen, a sad vidim, da znaš štovati starost, pa držim, 
da možeš i opet mnogo kriepostan postati." 

Prije svega valja da se starost štuje u onih, koji 
podnašahu tegobe našega djetinjstva i naše mladosti; u 
onih, koji koliko mogoše, pridonosiše, da smo si um 
izobrazili i srdce oplemenili. Kroz prste im valja gle¬ 
dati pogreške i velikodušjem naplaćati trud, kojim nas 

dizahu na noge, i ljubav, koju gojahu prama nam. Naj- 
sladja im bude zato plaća, ako ih uztrajno uzljubimo! Ni¬ 
pošto nije jošte nijedan, koj se je odgojivanju mladeži 
posvetio, dovoljno naplaćen kruhom, koga mu tek pra¬ 
vednost daje. Takove otčinske i materinske skrbi nisu 
djelo za plaću; jer one onoga oplemenjuju, koj ih čini 
zanatom; priviknu, te ga priljube, pa i njemu dadu 
pravo, da bude ljubljen. 

Gojmo djetinju ljubav prama poglavarom svojim 
upravo zato što tu nam poglavari! 

Gojmo djetinju ljubav prama uspomeni svih, koji 
su si za domovinu i čovječanstvo zaslugah stekli. Kao 
sveta štujmo im pisma, slike i grobove! 

Kad promatrajući prošla stoljeća i ostanke barbar¬ 
stva (nasilja), te mnoga sadašnja zla, i kad nad njimi 
plačući opažamo, da su to posljedice strastih i bludnjah 
izčeznulih vremenah: tad za Boga nemojmo podleći na¬ 
pasti, da stanemo predje naše ukoravati. Bržmo si za 
najsvetiju dužnost, da o njih uviek što bolje sudimo! 
Oni ratovahu' onda i ondje, gdje mi sada žalimo, što ra¬ 
tovahu; ali zar ih nije nužda na to prigonila, ili zar 
ih neopravdava nevina koja zavara, koju mi danas, 
poslie toliko vremena pravo ni shvatiti nemožemo ? Oni 
zvahu tudju pripomoć i dopuštahu, da su im se treći 
miešali u posao, a tim su navukli nesreću na se; nu 
zar ih i tu neizpričava nužda i nevina zavara? Oni 
stvoriše ustanovah, koje se nam po gotovo ni malo ne- 
dopadaju, ali bijahu možda prama njihovu vremenu nje- 
što najboljega, što se je čovječjemu umu i mudrosti za 
tadašnjih društvenih okolnostih stvoriti dalo. 

Sud o starih naših treba da bude razjasntgući, nu 
nipošto ni okrutan, ni klevetan, ni bez štovanja prama 

onim, koji nemogu iz grobovah ustati i reći nam: „Raz¬ 
log tomu umni, evo je ovaj." 

Znamenita je rieč staroga Katona: „Težko je Iju- 
dem, koji živu za drugih stoljećah, dokazati, da bi shva¬ 
tili, što naš život opravdava," 

XII. 

Bratska ljubav. 

Irnadeš braće i sestarah. Što više možeš, trudi 
se, da se u tebe što savršenija pokaže ljubav, koju 
si dužan gojiti prama sebi jednakim, i to, da se poka¬ 
zuje prama tvojim roditeljem, a zatim odmah prama 
onim, koji su s tobom u krvnom srodstvu, te imadu 
s tobom jedne roditelje! 

Da ovršimo Božji nauk o sveobćem čovjekoljubju, 
valja nam poćeti u obitelji. 

0! kako je sladjahna ova misao: „mi smo sinovi 
jedne majke!" Kolika je to slast, što stupivši istom u 
ovaj sviet, nadjosmo jednake predmete, koje valja, da 
prije svega i više svega cienimo. Jedna krv i sličnost 
mnogih navadali medju braćom i sestrami radja dakako 
jaku sklonost, i hoće se tomu doisto silnoga svojljubja, 
da se ta razori. 

Hoćeš li, da budeš dobar brat, to se prije svega 
čuvaj svojeljubja kao najvećega zla. Odluči svaki dan, 
da budeš u bratskih tvojih odnošajih, plemenita srdca! 
Neka ti u svem svaki brat i sestra vidi, da ti je sve nji¬ 
hovo milo i ugodno, kao tvoje vlastito! A pogreši li koje 
od njih, gledni kroz prste, ne samo, na koliko to običa¬ 
vaš činiti drugim Ijuđem, nego jošt mnogo više. Ra- 

duj se njihovoj krieposti i slieđi ih u tom, pače obodri 
ih svojini dobrim primjerom. Budi prama njim takov, 
da će hvaliti Bogu, što im je tebe dao za brata ili 
sestru. 

Nebrojenih imade razlogah za sladko pripoznanje, 
za ljubežljivo nastojanje i nježnu brigu, koja su zato, 
da podkriepe bratirisku ljubav; ali ipak valja paziti na 
njih, da se ni vidjeni ni čuveni neizgube; valja uzna¬ 
stojati, da se opaze i vide; najbolja čuvstva postaju u nas 
samo marljivom voljom; jer kao što nitko, ako marljiv 
nije, nemože učiniti ništa valjana ni u pjesništvu ni u 
slikarstvu, tako lje nitko neshvaća sladkost i dragocje¬ 
nost bratinske ljubavi, ili ma koje sklonosti, bez tvrde 
i odvažne volje. 

Neka ti nebude domaća pouzdanost uzrokom, da 
budeš braći neprijazan i, da ju poprieko gledaš. 

A još prijazniji budi prama sestram 1 Njihovu spolu 
prirodjena je veća dragost, pa tim se nebeskim darom 
obično posluže, da uzraduju kuću, da odtjeraju svakda- 
nje hire i mušice, i ukrote otčcv i majčin ukor, što 
ga kadikad čuti imadu. Cieni u njih Ijubežljivost žen¬ 
skih kriepostih, uživaj se i ti upliva, što ga imadu, da 
upokoje srdca. A jer ih je narav sazdala slabije i 
razdražljivije od tebe, s toga ih što više tješi, kad su 
žalostne, nemoj ih sam žalostit i dražiti, nego nepre¬ 
stano im izkazuj štovanje i ljubav. 

Tko je surov s braćom i sestrami, taj je sa sva¬ 
kim surov i neotesan. Sama su krasota, ljubav i sve¬ 
tost obiteljski odnošaji, pa kada čovjek izadje iz kuće, 
to će on svomu drugovanju s ljudini onaj dati pravac 
štovanja i ljubavi u svakom slučaju i pouzdanje u krie- 

post, kako se je vježbanjem priučio; jer ovo je plod ne¬ 
prestanog viežbanja vrlih čuvstvah. 

XIII. 

Prijateljstvo. 

Osim roditeljah i ostale rodbine, koji su ti po na¬ 
ravi neposredni prijatelji, i osim tvojih učiteljah, koje 
već zato zoveš s veseljem, da su ti prijatelji, što za¬ 
služuju, da ih mnogo štuješ, biti će jošte sgode u tvom 
životu, da ćeš oćutiti osobitu sklonost prama njekim 
ljudem, koji se u godinah neluče mnogo od tebe. 

Kada toj sklonosti smiješ popustiti, a kada ti ju 
valja udušiti? Odgovor na to pitanje nije dvojben. 

Prama svim ljudem valja, da budemo dobrostivi, 
ali ta se dobrohotnost neima uzdići do prijateljstva 
osobito ako nisu takove osobe, koje bi mogle pravom za- 
htievati, da ih štujemo. Prijateljstvo je pobratimstvo, 
i to jošte u najljepšem smislu rieči uzor pobratimstva. 
Prijateljstvo je vez sloge, koi veže dvie ili tri, ali ni¬ 
kad mnogo dušali, koje su si međjusobno kao potrebne 
postale, koje jedna u drugoj nalaze najiskreniju sklonost, 
da se razumiju, da se podupiru, da si liepim načinom 
pomažu, kako bi sami sebe upoznali i kako da se na 
dobro pobudjuju. 

„Od svih družtvah, kaže Ciceron, neima plemeni¬ 
tijega i trajnijega, nego kad su si vrli rnuži navadami 
slični i pouzdanošću spojeni." Omnium societatum nulla 
praestantior est, nulla firmior, quam quum viri boni mori- 
bus st mile* mnt, familiaritate conjuncti. (De. off. I. 1., 
C, 18). 

Neobezčasti sveto ime prijatelja davajući ga čo¬ 
vjeku od male ili nikakove ciene. 

Tko mrzi na vjeru, tko se nebrine mnogo za 
svoju čovječju čast, tko nećuti u sebi dužnosti, da mu 
valja opošteniti domovinu umom i pravicom, tko je ne¬ 
poslušan sin i zao brat, pa da bude najdivniji od svih 
ljudih sa dražestne ljepote i držanja, sa riečitosti ili 
bogata znanja, da i sa sjajna začasnog uzkipljenja, da 
će dobro činiti: nedaj, da te zavede, da se š njim spri¬ 
jateljiš. Ma da ti prikazuje najiskreniju privrženost, ti 
mu se nepouzdaj! Samo kriepostan čovjek ima svojstva, 
koja su potrebna za prijateljstvo. 

Dok nepoznaš koga, da je kriepostan, zadovolji se 
mogućnostju, da možebiti i nije, pa se drži prama 
njemu u granicah učtivosti! Vrlo je važna stvar da¬ 
rovati komu srdce, a upravo je kazne dostojna ne¬ 
smotrenost i nevriednost, kada tko hrli, da ga od sebe 
kao nesvoje baci. Tko se sdruži sa zločestim drugom 
i sam će zao postati ili će barem to učiniti, da sramota 
zlih drugovah ujedno sa ukorom i nanj padne. 

Nu srećna li onoga, tko si nadje dostojna prija¬ 
telja! Sam sebi ostavljen čovjek često se utrudi i iz- 
nemože u krieposti; ali ga primjer i prijateljeva po 
hvala obodre. Možda se tko, nepoznavajuć svojih silah, 
uplaši poćutiv, da je sklon na mnogo zlo; nu štovanje 
prama čovjeku, koga ljubi, uzdiže ga pred Samim so¬ 
bom; sam sebe se stidi, što nije onakov, za kakova ga 
drži onaj drugi kroz prste mu mnogo gledeći; ali ga 
to ponukava i obodrava, te nastoji, da se popravi; 
raduje se, što mu je prijatelj opazio dobra svojstva, a 
zato mu je i zahvalan; on je častoljubiv, pa nastoji 

oko toga, da si steče i ona dobra svojstva, kojih jošte 
neima; pa budi hvala prijateljstvu, gdjekoji su već 
sbilja tako krepkim nastojanjem dovili se do savrše¬ 
nosti, od koje prije daleko bijahu, a daleko bi od nje 
bez prijateljskoga nastojanja i ostali bili. 

. , Nemoj silom nastojati, da budeš imao prijateljah; 
bolje ih je i neimati, nego se poslie kajati, što si ih 
prerano izabrao; ali ako si našao prijatelja, onda ga 
štuj uzvišenim prijateljstvom! 

Tako plemenito čuvstvo svi su mudroslovi povla- 
dili, a povladio ga je i vjerozakon. 

Ima o tom liepih primjerah u sv. pismu: — „Jona- 
ianova duša spoji se s dušom Davidovom.... Jonatan 

ga ljubljaše kao svoju đušu“_Nu što je jošte više 

i sam spasitelj posveti prijateljstvo. Na njegovih nje- 
drih bijaše glava spavajućega Ivana, i sa križa, prije 
nego izdahnu dušu, izreče božanstvene, djetinjom ljubavi 
i prijateljstvom odišuće rieči: — „Ženo (majko) eto ti 
sina!" A učeniku: „eto ti matere!" 

Ja mislim, da je prijateljstvo (ali dakako uzvišeno, 
pravo prijateljstvo osnovano na visokom štovanju) čo- * 
vjeku vele potrebno, da se uzdrži od nevaljalih tež- 
pjah. Prijateljstvo daje čovječjemu duhu njeki pjes¬ 
nički uzlet, njeku uzvišenu silu, bez koje bi se težko 
ikada uzdigo nad mulj svojeljubja. 

Ali ako si začeo i obećao prijateljevati, onda si 
Utisni u srdce dužnosti prijateljstva! Imade ih množ- 
tvo i sve se vrte oko toga, da sav tvoj život dostojan 
postane tvoga prijatelja. 

Imade ih, koji svjetuju, da nevalja s nikim sklapati 
prijateljstva; jer da ovo previše obuzima čuvstva, raz- 

pršava misli i probudjuje sljubovnost; nu ja mislim kao 
i onaj vrli mudrac, sv. Franjo Salezbi, koj takov sa- 
viet u svojoj Bogomili zove „ružnim savjetom.* 

On dopušta, da je dakako umno, da se u samo¬ 
stanu zaprieči pristrana priklonitost — „ali u svietu 
je“, kaže on „potrebna, da se oni, koji hoće, da vojuju. 
pod stiegom krieposti, sdruže pod zastavom križa.* Ljudi 
živući u stoljeću, kadno je toliko strminah, koje se 
imadu proći, da se k, Bogu dodje, takovi ljudi slični su 
putnikom, koji se na vrletnoj i neprelaznoj stazi drže, 
da se medjusobno podupru i uzmognu poći to većom 
sjegurnosti. 

Pa ako si zli drugovi pruže ruke, da učine zlo, 
zašto da si neidu dobri na ruku, da učine dobro? 

XIV. 

Znanosti. 

Sveta ti je dužnost, da si izobrazuješ duh, koliko 
najviše možeš. Prema tomu postati ćeš tim sposobniji 
za štovanje Boga, domovine, roditeljah i prijateljah. 

Izkustvo uči, da je priesna laž ona Rousseau-ova 
ludorjja, da su divljaci od svih ljudih najsretniji, i da 
bi valjalo voljeti bezumnost nego znanost. Svi putnici 
nadjoše, da su divljaci prenesrećni, a mi svi vidimo na 
svoje oči, da doduše i čovjek neizobražen može biti 
dobar, nu da to može biti, pa jošte i mnogo više čo¬ 
vjek izobražen. 

Istinabog znanje kadgod škodi, ali to samo onda, 
kad se je sdružilo s oholostju. Neka se sdruži s po- 
niznostju i onamo vodi duh, da Boga i ljude više uzljubi. 

Što se učiš, ući se što temeljitije. Površno uče¬ 
nje učini po najviše poluizobražene i prodrzljive lju¬ 
de, koji u potaji osjećaju ništavost, ali se tim požud- 
nije druže sa sebi sličnimi slaboumnici, da podviknu 
svietu, da su oni veliki muži, a koji su u istinu veliki, 
oni da su maleni. Odtuda onaj vječni rat sitničarah i 
ciepidlakah proti najvećim duhovom, i taštih jezičljiva- 
cah i riečljivih besjedovateljah protiv valjanih mudra- 
cah. I od tuda ona obmana, što ju često opažamo kod 
ljudih, da visoko ciene one, koji najviše viču, a naj¬ 
manje znadu. 

Naše stoljeće imade ljudih vele izobraženih, nu 
žalibože i dosta poluizobraženjakah. Drži si za sra¬ 
motu, da ,bi ti se valjalo u ove brojiti! Drži to za 
sramotu ne iz puke taštine, nego što ćutiš i znaš ocie- 
niti dužnost, što ljubiš domovinu i što iskreno štuješ 
duh, koga ti je dao Bog. 

Ako se nemožeš u više strukah temeljito izučiti, 
a ti ih njekoliko prodji onako, da budeš barem ponjaća 
imao o onom, što ti nije dano, da dobro proučiš; nu iz 
množine izaberi si jedno, oko šta ćeš napeti sve sile 
svojih sposobnostih, a osobito pomnjivu volju, da ne- 
zaostaneš za nikim drugim. 

Krasno Seneka svjetuje veleći: „Hoćeš li, da či¬ 
tanje učini na te trajni utisak, to si izaberi i stegni se 
samo na njeke valjane spisatelje i pitaj se sadržajem 
njihovih djelah! Svestran biti, znači, da nisi posebice 
na nijednom mjestu. Tko život proživi putovanjem, 
nauči se poznavati mnogo gostioničarah, ali malo prija- 
teljah. A tako biva i s onimi, koji površno čitaju, 
te bez osobite ljubavi ma za koju knjigu, pročitaju ne¬ 
brojena-djela. “ 

Nu bila kakova mu drago znanost, kojom se oso¬ 
bito ti baviš, ti se vazda čuvaj one veoma obične po¬ 
greške, da budeš izključno obožavao samo svoju zna¬ 
nost prezirajući znanosti druge, na koje se nisi mogao 
dati. 

Surovo i bučno postupanje njekih pjesnikab proti 
prostoreki, a njekih prozaistah proti pjesničtvu, njekih 
prirodoslovacah proti metafizikom, njekih oloslovacah 
proti neoloslovcem i obratno — to su sve tričarije. 
Sve znanosti, sve umjetnosti, svi načini, da se nadje i 
objelodani, što je istinito i krasno, dostojni su, da ih 
štuje svako družtvo, a osobito izobražen čovjek. 

Nije istina, da se u strogom rieči smislu znanosti 
i pjesničtvo neslažu. Buffon bijaše veliki prirodoslovac, 
a njegov način pisanja tako je živ i tako sjajan od pjes¬ 
ničke vatre, da mu se valja diviti. Mascheroni bijaše 
dobar pjesnik i dobar oloslovac. 

Baveći se pjesničtvom ili ma kojom krasnom zna¬ 
nosti pazi, da ti razum neizgubi sposobnost, da bude 
hladan u razmatranju ili umoslovnom izpitivanju! Da 
sokfi reče: „Meni je već u naravi, da letim i u letu, da 
motrim stvari", doisto bi nješto za nas smiešna rekao, 
pokle znamo, da on vrlo dobro vidi ikad nerazkrili krila. 

Protivno opet neka te nezavede ni hladnoća, koja 
se traži u izkusnih znanostih, te bi počeo misliti, da 
će čovjek postati savršen, ako ugasi u sebi svaku iskricu 
mašte, ako uništi pjesničko svoje čuvstvo! Kad je to 
čuvstvo dobro uredjeno, u njekih slučajih jači pamet 
mjesto da ju slabi. 

U znanostih, kakova je n. p. politika, nepouzdaj 
se ni strankam, niti njihovu sustavu. Izpituj ih valjano, 

da ih upoznaš, s đrugimi prispodobiš i prosudiš ali ne, 
da postaneš njihovim robom. Što koriste borbe me- 
dju biesnimi hvalitelji i kuditelji Aristotela, Platona i 
drugih mudroznanacah ? Ili one borbe medju slavi¬ 
telji i kuditelji Ariosta i Tassa? Obožavani i po¬ 
ništavani učitelji ostadoše, što su i bili, i nepostadoše 
ni bogovi ni prazne glave. Koji su ih krivo sudili, svi 
su izsmijani, a sviet, što su ga obmanjivali, nije se nji¬ 
hovim sudom ništa nova naučio. 

Što god se učiš, u svem nastoj, da spojiš mirnu 
razsudbu s oštroumjem, te strpljivost, dok se rieši, i 
sile, da se sastavi, što želiš, nu osobito u svem pokazuj 
odvažnu volju, i da se nedaš nikakovim zaprekam za¬ 
strašiti, i da se nećeš nikakovom pobjedom uzoholiti, 
t. j. takovu volju, da ćeš si, ako Bog da, što revnije 
ali bez prodrzljivosti prosvietljivati um. 

XV. 

Izbor staleža. 

Od prevelike je važnosti izbor staleža. U naših 
otacah bijaše rieč za one, koji bi željeli učiniti dobar 
izbor, da im se valja pomoliti Bogu, neka im udahne i 
poduči ih, koj da si odaberu stalež ? Ja upravo neznam, 
što bi se o tom drugoga i danas dalo reći, nego da 
vjerozakonskom ozbiljnosti misliš na budućnost, koja će 
te po svoj prilici medju ljudmi stići, i — da moliš. 

Ako osjetiš u srdcu glas božji, koj će ti ne samo 
danas ili sutra, nego cieo tjedan, cieli mjesec, i to 
vazda većom nagovorljivosti govoriti: „Ovo je stalež, 
koj bi ti izabrati imao“ ; onda ga slušaj i sliedi od- 

važno i tvrdom voljom; zakorači tu stazu i stupaj na- 
pried, ali ponesi sobom i krieposti, koje se traže, da 
ih imadeš na tom poprištu. 

Te krieposti čine, da je valjan svaki stalež, pra- 
rna komu se ćuti sklonost; stalež svećenički, koga se 
plaši svaki, koj unj lahkoumno i za zabavami hlepe- 
ćim srdcem stupi, prava je slast i dika čovjeku po¬ 
božnu i zabitnost ljubeću, dapače i samostanski život, 
koj se mnogim svjetovnjakom čini nesnosan, te ga gdje- 
koji upravo i preziraju, prava je slast i ponos pobožnu 
mudroznancu, koj se nesmatra za bezkoristna družtvena 
člana, kad svoje čovjekoljubje zasvjedočava prama ne¬ 
znatnu broju samostanacah i njekih domaćih sirotah. 
Toga, koja se njekim veoma težka vidi, radi strpljive 
brižnosti, koju zahtieva, ugodna je čovjeku, u kom je 
velika revnost i želja, da će umom braniti prava i pra¬ 
vicu svojih sudržavljanah. Plemeniti oružarski zanat 
imade njeku neizrecivu dražest; u kojih je hrabro srdce 
oni ćute, da ne ima na svietu ništa slavnijega, nego što 
je žrtvovati život za domovinu. 

Čudnovato, što svi staleži, počam od najvišega do 
najnižega zanata, imadu svojih ugodnostih i prave vried- 
nosti. Tomu netreba drugo no gojiti krieposti, kojih 
se hoće svakomu staležu. Pa samo što je premalo lju- 
dih, koji bi te krieposti gojili, kako valja: čujemo evo, 
gdje mnogi proklinju položaj, koj su si već jednom 
odabrali. 

Ako si već umno što izabrao, nemoj za Boga slie- 
diti primjer onih, koji vazda uzdišu; nedaj se uznemiiiti 
taštomu kajanju i želji, što se nisi drugog česa prihva¬ 
tio! Na svakom putu života imade i trnja, pa kad si 

već jednoć nastupio taj put, ajde, stupaj napred! Ne- 
sustaj i nevraćaj se natrag, jer je to smiešna strašivost, 
a uviek je dobro, ako je tko postojan u svem, osim 
u griehu! Samo se onaj može nadati, da će do nješta va¬ 
ljana i krasna doći, tko umije u svakom svom pod- 
hvatu- ostati uztrajan. 

XVI. 

Ukrota nepokoja. 

Mnogi uz traju u staležu, što si ga izabraše i za¬ 
dovoljni su njim, samo se ljute, što vide, da gdjekomu 
drugi stalež pribavlja više časti ili blaga; ljute se, što 
im se čini, da nisu dosta štovani ili da im se ne na- 
plaća dovoljno trud; ljute se, što imadu mnogo takme- 
ćih se natjecateljah i što nisu svi ponizne volje, da 
ostanu za njimi. 

Odtolen takovom pečali! Tko joj se dade svla¬ 
dati, taj je na ovom svietu izgubio sreću; taj se čini 
ohol, a često je i smiešan prisvajajuć si, što ga neide; 
taj je i nepravedan; jer necieni po vriednosti zasluge 
onih, kojim zavidi. 

Dakako, da se zasluge u čovječjem družtvu ne 
mjere vazda pravim mjerilom, pa za to se pravo ni ne- 
priznavaju. Gdjekoj valjan radnik toliko je čedan, da 
neće, da njegova svieća svieti, pa ostaje često sakriven, 
a gdjekoj put ocrnjen zlobom drzovitih poluizobraže- 
nikab, koji se pomnjivo pred njega utjecaju. Ali tako 
je u svietu, pa neima niti nade, da će se sviet u tom 
promieniti. 

Neostaje ti dakle ino, nego da se toj sudbi na- 
smiješ, pa da joj se pokoriš. Zasieci si u srdce onu 

veliku istinu, da je važnije imati zaslugah, nego imati 
zaslugah ljudmi naplaćenih! Dobro i krasno je, ako ih 
naplate; ali ako ih ne priznadu, zasluga zato neprestaje 
zaslugom biti, nego jošt i raste, ako ustrajemo bez pri¬ 
znanja i naplate. 

U čovječjem družtvu mnogo bi manje manah bilo, 
kad bi ljudi na to išli, da ukrote svoj nepokoj, da ob¬ 
uzdaju svoje častohlepje, ali ne tako, da nebi možda 
nijedan od njih nastojao, da se obogaćuje, ili da mu 
bude svejedno, išlo mu kako mu drago; jer i to bi lu¬ 
dorija bila; nego bi se to dal’o tako učiniti, da ne goje 
u sebi luda, zemaljskoga već plemenito, vrlo často¬ 
hlepje; pa da se zadovolje s onim, preko šta nemogu, 
da se dignu; te da si svaki pomisli: Ako i nemogu na 
visoko, za što scienim, da bih bio sposoban, a ja sam, 
pa ću i ostati i ovdje na nizku onaj isti čovjek, koj bi 
i tamo bio, —- ostaje mi dakle ista nutrnja vried- 
nost. 

Nemože se doisto oprostiti, kad se tkogod zato 
uznemiruje, što mu se rad naplaća samo tako, da je 
to tek prama potrebi njegovoj ili njegove obitelji. Slo¬ 
bodno je svakomu pače i mirnom sviesti može svatko 
željeti, da si na pošten način priskrbi i više, nego 
mu to zahtievaju svakdanje potrebe; pa ako ti i sbilja 
podje za rukom, a ti reci hvala Bogu! Suvišno blago 
bit će ti sredstvom* da sebi i drugim osladiš život. 
Ali ako ti to nepodje za rukom, a ti reci i onda: hvala 
Bogu! Ta može čovjek pristojno živjeti i bez mnogih 
nasladah; pa ako tad i nemože, da drugim pomaže, a 
ono ga lje ni duša za to neboli, niti mu saviest što god 
spočitava. 

Nastoj, što najviše možeš, da budeš koristan gra- 
djanin, pa nastoj da i druge skloniš, da budu koristni 
gradjani; a za drugo kako Bog da! Tuži se slobodno 
na nepravdu i nevolje, što ćeš ih vidjeti, ali zato ne- 
budi ručeći lav, niti se strovali u mržnju na ljude, i 
nemoj, što je još gore, da padneš u onu nadri-mudriju, 
kojano pod izlikom čovjekoljubja i dobrote smagne za 
krvlju, i nad razsapom i razorom se, kao nad kakovim 
čudom, raduje upravo kao sotona nad smrtju. 

Tko mrzi na to, da bi se medju ljudma zlopo¬ 
rabe izpravile, taj je zlikovac ili bluna, a tko im je iz 
ljubavi okrutan, i taj je zlikovac ili bluni, pa to još 
mnogo veća, nego onaj prvi. 

Bez duševna pokoja po najviše je ćovječji sud ili 
lažljiv ili zloban. Jedino će duševni pokoj učiniti, da 
budeš postojano trpio, postojano i marljivo radio i da 
budeš prama svakomu pravedan, milostiv i ljubezan. 

XVII. 

Kajanje 1 pokora. 

Savjetujući te da ukrotiš u sebi svaki nepokoj, 
dadoh ti po nješto razumjeti, da nevalja da postaneš 
lien, a osobito, da se ma kada utrudiš u nastojanju, da 
postaneš što bolji. 

Vara se svatko, tko veli: „Ja sam savršeno ću¬ 
doredno izobražen i moje nastojanje već postade utvr- 
djeno.' 1 Uviek nam se je učiti i uredjivati se prema 
današnjemu i prema sutrašnjemu danu; uviek nam valja 
nove čine tvoreći u životu uzdržati kriepost, uviek na 
pogreške naše paziti i okajati ih. 

Da, okajati ih! Neiraa ništa istinitijeg do onog, 
što crkva kaže veleći: da sav naš život valja, da bude 
kajanje i nastojanje za poboljšanjem. I cieli kršćanski 
vjerozakon nije drugo no što upravo netom napome- 
nusmo. Pa i sam Voltaire u času, kad ga nederžaše 
bies, da se ruga vjeri napisa evo ove rieči: „Izpovied 
je nješto izvrstna: uzda je za grieh, našasta u davnoj 
davnini; bijaše njeltoč kod svake svetčanosti starih 
otajstvah u običaju izpoviedati svoje griehe; mi smo 
taj mudri običaj poprimili i posvetili; on je najbolje 
sredstvo, da se osvetljivo srdce skloni na oproštenje." 
(Vidi Quest. encicl. sv. 3.) 

Kad je to Voltaire pripoznao, bila bi doisto sra¬ 
mota, da tako nećuti svaki, tko se ponosi, što je 
kršćanin.- Slušajmo savjest, i ustidimo se pred svakim 
činom, radi koga nas ukorava; izpoviedimo ga, da se 
od njega Očistimo, i nepustimo od takova očišća do po¬ 
sljednjega hipa našega života! Ako se to nečini samo 
snenom voljom, ako pogreške, kojih se siećamo, neosu- 
dimo samo ustima, ako se k okajanju pridruži jošte i 
prava želja, da bi se poboljšali — onda se neka smije, 
tko hoće,,ali spasonosnijega, uzvišenijega i čovjeku do¬ 
stojnijega neima lje ništa od toga! 

Ako uvidiš, da si učinio štogod nepravedna, neo- 
klevaj nego popravi što prije možeš; ako ništa drugo, 
a to ćeš popravivši pogrešku, upokojiti savjest svoju. 
Otezanje od dana do dana da popraviš, što nisi učinio 
dobro, veže dušu k zlu, i što dalje to jačim uzlom, dok 
čovjeka najposlje na to privikne, de sam sebe prezire. 
A biedna li čovjeka, kad se sam u sebi prezirati stane! 
Jao njemu, kad se drži i usiljava, da će se štovati, do- 

6 * 


Digitized by Google 



44 

ćim u savjesti ćuti boljeticu, koja ga opominje, da to 
nebi smjelo biti! Jao njemu, kad drži, da takova crva 
u sebi ćuteći neima ništa prešnijega i uspješnijega, nego 
ga pritajivati i sakrivati! Ako dotlje dodje, onda mu 
više neima mjesta do plemenitih bićah; takov je opadša 
zviezda, takov je nesreća od ljudih! 

Kad te ikad koj bezstidni mladić zovne slabim, u 
koliko nisi kao on tvrdoglav u tvojih pogreškah, odgo¬ 
vori mu, da je onaj, tko se pogreškam stavi u suprotivu 
jači nego onaj, koga one sobom zanesu; reci mu, da 
grešnikova prodrzljivost nije no kriva jakost, u koliko 
se za izvjestno može reći, da će mu je nestati na smrt¬ 
nom času, ako se tad prenaglo neomami; kaži mu, da 
se jakost, za kojom ti težiš, upravo u tom sastoji, da 
se nećeš stiditi, niti da te neće glava boljeti, kad će ti 
se drugi rugati, što ćeš griešni put zamieniti kriepostnim. 

Učiniv nepravo, nemoj lagati, da to tobože sa- 
kriješ ili umanjiš! Laž je sramotna slaboća! Bolje je, 
da priznaš, da si pogrešio; jer to je plemenito i vele- 
dušno; a stid, što ćeš ga takovim pripoznanjem poćutiti, 
pribavit će ti doista pohvalu svih vrlih ljudih. 

Ako si koga uvredio, prioni uz vrlu poniznost i 
uprosi ga oproštcnja! Kad cielim svojim ponašanjem 
dokažeš, da nisi strašiv, neće te onda nitko strašivi- 
com ni zvati. Ostati kod uvrede, te mjesto da se opo¬ 
zove, voljeti se pustiti u dvoboj ili u vječnu mržnju i 
neprijateljstvo, to je tamašenje oholicah i surovih lju¬ 
dih; to je sramota, za koju se uzalud trude, da joj na- 
d’jenu sjajno ime poštenja. 

Neima poštenja nad kriepost, a neima krieposti 
n q pod uvjetom kajanja za zlo, a težnje i nastojanja, 
za dob{jm — za poboljšanjem. 

xvm. 

Bezženstvo 

Pokle si jednom pošao za kruhom, koj je prama 
tebi, pa misliš, da ti je značaj u dobru navičaju do¬ 
voljno tvrd, da se častno pokažeš kao muž: onda, i 
ne prije, ako se namjeravaš ženiti, nastoj, da si izabe- 
reš takovu, koja će biti dostojna tvoje ljubavi. 

Nu prije nego se oženiš, razmotri dobro, nebi li 
bolje bilo, da se i ne ženiš? 

Ako se slučajno nisi naučio obuzdati sklonosti svoje 
na srditost, sljubovnost, sumnju, nestrpljivost i na vla- 
doljubje tako, da se je bojati, te nećeš biti ljubezan 
prama ženi: onda je bolje, da se svladaš i da se brač¬ 
nih radostih posve okaniš; jer ćeš unesrećiti ženu, koju 
ćeš oženiti, a po tom ćeš i sam sebe učiniti nesrećnim. 

U slučaju da nenadješ osobe, u kojoj bi se*sdru- 
žile sve sposobnosti, što ih držiš, da su potrebne kod 
tvoje žene, nedaj se za Boga zamesti, da oženiš koju 
za to, da si zadovoljiš ili što te je ona uzljubila; pače 
u takovu slučaju više bi trebalo, da. se i neženiš, nego 
da zaprisežeš ljubav, koju nebi nikad gojio. 

Nu hoćeš li, da se jošte za vrieme ili možda i nikad 
nećeš ženiti, onda časti neoženjeni svoj stalež onimi 
kriepostmi, koje propisuje, i cieni njegove izvrstnosti. 

Da taj stalež imade svojih izvrstnostih! Svaki 
čovjek valja da se nauči poznati i štovati položaj, u 
kom god se nalazi; jer inače scienit će sam sebe ne¬ 
srećnim i zavrženim, a nestajat će mu sve više odvaž¬ 
nosti, da radi s đostojnošću. 

Biesnoća nad družtvenim neredom, pa misao, daje 
možda od koristi, ako se bude uveličavao, da se tobože 
popravi: to je već zavelo mnoge muževe, te su sa svom 
liečitosti svojom obraćali pažnju drugih na smutnje, 
koje su učinili neoženjenici, i vikali su: da je neo- 
ženjenost život proti naravi i da je strašna nesreća, bu¬ 
dući da je to glavni uzrok bezćudorednosti narodah. 

Ti se nedaj zamesti takovim nadostavkam! Da¬ 
kako da je i neženstvo dosta putih povod mnogim smut- 
njam, ali ako ćemo pravo reći, ta čovjek imade ruke i 
noge, koje su često povod smutnji, da je došlo do šakah 
i do lupanja, pa tko će uman reći, da su ruke i noge 
štogod veoma zla? 

Koji toliko viču na tobožnju nuždnu nećudored- 
nost bezženstva, valjalo bi, da s druge strane sbroje 
sva ona zla, što proiztiču iz ženitbe, koja nije s ljubavi 
učinjena. 

Za kratkom obmanom pira dodje dosada i omrz, 
nastupi strah, što čovjek već nije prost i slobodan, i do- 
dju vile na oči, da se je u izboru prenaglio, jer da se 
ovdje srdca nesudaruju suglasno. Kad je već obodvima 
strankama ili barem jednoj dosadilo, onda ti se pojave 
u braku medjusobna nenježnost, uvrede i — što dalje 
to veće gorkosti. Nježnija i vrlija stranka, naime žena, 
obično postane žrtvom nesrećnoga razdora, te ili do 
smrti strpljivo podnosi ili što je još i gore, izopači 
se, te mjesto prijašnje dobrote uvrieži joj se u srdce 
zloća i ona se dade zanieti ćuti, u kojoj misli, da će 
si nadoknaditi bračnu ljubav; a kad tamo, pade u zazor 
i sramotu i dodje do toga, da se grize u duši. Iz ne- 
srećna braka rode se djeca, kojoj je prva učiona nedo- 

stojno ponašanje otca ili matere ili što je još gore obojice 
ujedno; ele rode se djeca, koju roditelji ili veoma malo 
ili pak krivo ljube, veoma malo ili krivo uzgajaju, te 
takova djeca nisu poslušna prama roditeljem, nisu njež¬ 
na prama braći i sestram, neznadu domaćih kriepostih, 
koje su ipak temelj svakoj gradjanskoj krieposti. 

Sve se to dogadja, da je samo malo treba otvo¬ 
riti oči pa pogledati. Neće mi lje nitko reći, da više 
rekoh nego i jest! 

Netajim ja zalah, što proizlaze iz bezženstva, ali 
tko razmotri i ona druga zla, neće ih doisto držati, 
da su manja od onih, pa će sa mnom o mnogom da 
nebrojenom braku reći: „Ah! da te samo neizreče ne- 
srećna zakletva!” 

Velika čest Ijudih zvana je, da se ženi; ali i bez- 
ženstvo (ii celibato) je od naravi. Bezobraznost se je 
tužiti,, što svi ljudi neidu na to, da rode djecu. Doisto 
ni neoženjeni stalež, nije ništa grda, ako je odabran s 
dobrih razlogah, pa ako se čuva u časti i poštenju; pače ja 
držim, da je on najvećega štovanja dostojan kao i svako 
umno požrtvovanje, ako mu je dobra svrha. Budući 
da takova čovjeka nemuče obiteljske brige, imade njeki 
i vremena i silah više, da se posveti krasnim znanostim 
ili krasnoj službi crkve, a njeki tako dobiju više sred- 
stvah, da pomognu nuždu trpećoj svojoj rodbini, a 
njeki dodju u slobodni položaj, da svoju blagodatnost 
pokažu prama mnogoj sirotčadi i biednikom. 

Pa zar to nije sve dobro? 

•Ta mislim, da ovo razmatranje nije bez svake ko¬ 
risti. — Da se čovjek neoženjena staleža ili odreče, ili 
da si ga odabere, valja prije znati, što će čovjek iza- 

brati ili čega se odreći. Pristrani govori pomiešaju čo¬ 
vjeku sud. 

XIX. 

Čaat ienah. 

Potišteno i podrugljivo samoljubje duh je prostačna 
srdca; jest domišljat sotona, koj vazda kleveta čovječji 
rod, da smiehu izvrže kriepost i da ju baci pod pete 
u prah. Sve izmišlja, pronalazi i sakuplja, čim će obez- 
častiti žrtvenik, pa dok drugo misli a drugo govori i 
uzkljiče: n O Bože, kolik je upliv u svećenstvu i u vje- 
roučju?" misli u sebi: „vi sanjarske lude!“ Sabira sva 
izkustva, da obezcieni državničtvo pa kaže: Ta zašto 
toliki zakoni? zašto gradjanski red? zašto čast? zašto 
domoljubje? Ta to je sve samo borba medju slabim i 
jakim, medju dielom, koj vlada, ili barem teži za tim, 
i dielom slabijih, koji valja da slušaju. 

Sabira sve, što bi obezčastilo bezženstvo, ženitbu, 
sjenu otca i matere kao i odnošaje koga sina, rodjaka ii 
prijatelja te sa sramotnom samodopadnosti uzkliče: Od- 
krih, nadjoh i uvjerih se, da je sve samoživo, svojljubno, 
da je sve laž i prevara, obmana, nemilost i medjusobno 
preziranje. 

Plod te paklene i lažljive mudrosti upravo su svoj- 
ljubje, laž, čuvstvena obmana, i medjusobno preziranje. 

Kako da neće opaki duh prostote, komu i najsve¬ 
tije sveto nije, više svega neprijateljan biti ženskoj 
krieposti i nastojati, da ju poništi? 

Za svih stoljećah držahu ljudi ženu za iyešto pre¬ 
ziranja dostojno veleći, da je u njoj samo zavist, pod- 
hibnost, nestalnost i taština i da u njoj neima svete 

one vatre za prijateljstvo i za čistu ljubav. Svaka iole 
bolja žena smatraše se iznimkom kao biela vrana medju 
crnimi. 

Ali plemenite težnje čovječanstva zauzeše se za 
ženu. Kršćanstvo ju uzdignu prepovjediv višeženstvo 
i nečistu ljubav, prikazujuć ju pd Bog-čovjeku kao prvo 
čovječje biće, višje od svih svetih pače i od angjelah 
samih. 

Novije doba oćuti upliv toga duha nježnosti. Sried 
surovih vremenah krasila je viteze udvorna služba lju¬ 
bavi, a mi prosviećeni kršćani, sinovi onih vitezovah, 
mi držimo samo onoga muža izobraženim, koj štuje i 
cieni spol krotkosti, kućevne krieposti i dražesti. 

Nu ipak je stari protivnik plemenitijih čuvstvah i 
žene ostao na zemlji. I kamo sreće da su na njegovoj 
strani samo neizobraženi dusi, samo najprostiji ljudi! 
Ali on često pomete i najvrliju glavu; nu takova izd- 
paka dogadja se vazda tamo, gdje je počelo nestajati 
vierozakona, koj jedino čovjeka posvetuje. 

Bijaše mudracah (barem se tako sami nazivahu), 
koji su za njekih časovah plamtili od revnosti za čo¬ 
vječanstvo, a drugda, kad ih obuzd bezvjerje, branili su 
bezstidne prizore i smierali su onamo, da opoje i za- 
mame čuvstva ružnimi pjesmami i romani, govori, i 
svake vrsti bajkami. 

Medju timi učenjaci pokazao se je kao najza- 
sliepljeniji Voltaire, čovjek, koj je njekoliko putih po¬ 
kazao, da imade i dobrih svojstvah, ali pokvaren ruž¬ 
nimi strastmi i vladan bezumnim i benastim nastoja¬ 
njem, da druge navede na smieh, sastavi veliku pjesmu, 
da se naruga ženskoj časti, da izruži najuzvišeniju, što 

ju* ikad njezina domovina imadjaše, junakinju, da iz- 
vrgne rugu vrlu, a nesrećnu Ivaniću Arka (Giovanna 
d’ Arco). Gospodja Stajelova punim pravom nazivlje 
onu knjigu „zločinom uvredjena naroda.“ 

Ljudi slavni i neslavni, živi i umrli spisatelji, da 
i njeke bezsramne ženskinje, koje se pokazaše nedo- 
stojnimi svoga ćudorednoga spola, riečju njih na sto¬ 
tine viču sa svih stranah onim prostačkim duhom: 
preziraj ženu! 

Odrini od sebe toli gadnu napast, ili ćeš i sam, 
kao sin od žene, prezren biti! Bježi od onakovih lju- 
dih, koji u svojoj materi neće da štuju ženu! Nogama 
gazi knjige, koje ženu obezcienjuju propoviedajući ne- 
ćudoređnost. Štuj žensku čast, i brani onu, od koje si 
primio život, štiti sestre svoje, govori za spol, u kom 
ćeš možebiti i jednu braniti, koja će dobiti sveti naslov 
majke tvojih sinovah! 

Štuj žene, ali uklanjaj se napasti, da te nezavede 
njihova krasota nu još više, da nepodlegneš napasti 
svoga srdca. 

Sretna tebe, ako nikad neuzplamtiš za drugom do 
one, koju si nakanio i koju možeš izabrati za družicu 
svega tvoga života. 

čuvaj si srdce u slobodi od svake ljubovne ve¬ 
rige prama malo-vriednoj ženi; muž od neuzvišenih po¬ 
mislih mogao bi s njom sretan postati, ali ti nećeš biti 
sretan. Ti, kakov si, ili valja da budeš za uviek slo¬ 
bodan ili da si nadješ takovu družicu, koja će biti pre¬ 
ma vrlim tvojim j omislim i čuvstvom, što ih gojiš o 
svietu a navlast o ženskom spolu. 

Tvoja družica treba da bude jedna od onih iza¬ 
branih dušah, koje razumiju, što se najbolje dade, kra- 
sotu vjerozakona i ljubavi. Nemoj za Boga, da ju svo¬ 
jom maštom i razmnivom okitiš i opraviš tako, tla se 
vidi, da je posve nješto drugoga nego što u istinu jest. 

Ako ju nadješ, da sbilja plamti vatrom ljubavi 
prama Bogu, ako vidiš, da s najvećim oduševljenjem 
prijanja uz krieposti, ako opažaš, da je sklona k dobru, 
i revna, koliko može, da čini gdje dobro, ako vidiš, da 
je nepomiriva neprijateljica svih nećudorednih i opakih 
djelah, pa je uza te prednosti i krasna svojstva izobra- 
žena duha, a nije ni toliko častoljubna, da ga dade vi¬ 
djeti, nego je pače uz tako izobražen duh jedna od naj- 
čeđnijih ženah; ako iz svih njezinih riečih ičinah odiše 
dobrota, dražestna prirodjenost, uzvišena ćut, krepka 
volja u izvršivanju dužnostih, pažnja, da nikoga neu- 
vredi, ili mu što na žao učini; želja, da tužne uzraduje, 
bezutješne da utješi i da se svojom dražesti posluži, da 
u drugih način mišljenja oplemeni: takovu ljubi iskre¬ 
nom, pravom, vrućom ljubavi, da ljubavlju, koje je i 
dostojna. 

Tš ti budi kao angjeo čuvari Takova ti neka 
bude kao živi izraz Božje zapovjedi, da te- od svakoga 
zla odvraća a na dobro nuka! U svakom svom pod- 
hvatu nastoj tako udesiti, da te ona pohvali; gledaj, da 
sve počmeš tako, da joj se krasna duša uzraduje, što te 
ima za prijatelja; nastoj, da ju poštuješ, ne toliko pred 
Ijudmi — što mnogo i nevriedi — nego pred svevide- 
ćim okom Božjim. 

Ako ti je žena vrla i vjerozakonu vjerna, to tvoja 
vruća ljubav prama njoj neće biti nikakovo kumirstvo. 

7* 

Ti ćeš ju tako ljubiti zato, što se njezina volja pod- 
puno slaže s voljom Božjom. Štuješ li jednoga, štuješ 
i drugoga, ili da bolje rečem, koga god ćeš od njih 
štovati, izpunjivati ćeš volju drugoga. Da, kad bi mo¬ 
glo biti, da se njezina volja protivi volji Božjoj, to bi 
nestalo sladkoga čara i ti ju više nebi ljubio. 

Mnogi dušom prostaci držahu tu prekrasnu lju¬ 
bav tlapnjom, a to zato, što nisu imali ponjaća o žen¬ 
skoj vrlini. Tako nizka mudrost dostojna je, da 
se gorko oplače. Imade čistih i krepko na kriepost 
nukajućih ljubovnih ćutih, imade ih, premda su riedke. 
A muži trebalo bi da reku: Ili ove, ili nikoje. 

XX. 

Ukora dostojna ljubav. 

Ali i opet ti kažem, pazi, da nebuđeš ženu s nje¬ 
zinih kriepostih držao divnom, koja nije 1 Jer inače 
postat će ti romanom ono, što se zove ljubavju; takova 
ljubav biti će smiešna i štetna, biti će nevriedni dar 
srdca kakovu kumiru. 

Vriednih i prevriednih ženah jošte imade na zem¬ 
lji; nu ima ih, i to u veliku broju, i takovih, koje su 
pokvarene što odgojem, što nevaljalim primjerom drugih, 
što svojom lahkoumnosti; imade ih takovih, koje se 
neumiju dosta visoko uzdići, da bi bile prema željam 
kriepostna muža; imade ih dosta i takovih, koje vole, 
da budu radi ljepote i živahna duha obožavane, nego 
da si vrlinom svojih mislih i čuvstvah zasluže ljubav. 

Ali žene tako nesavršene obično su vrlo pogi¬ 
beljne, da pogibeljnije od sasvim prostih. Takove za- 

vode ne samo đragostju i naučenim lukavstvom i hitri- 
nami, nego često, i to dapače, njekimi kriepostmi i 
nadom, koju čovjeku pružaju, da se vidi, da dobro u 
njih pobjeđuje zloću. Nikada se nepouzdaj u takovu 
nadu, ako si u njih opazio mnogo taštine ili drugih 
znamenitih manah. Budi s njimi strog, ne da o njih 
pripoviedaš zlo i da ih ogovaraš niti da im pogreške 
sudiš većimi nego i jesu, nego, da ih budeš biežati 
znao u vrieme, kad bi mogao misliti, da ćeš pasti u 
nevriednu mrežu. 

Koliko se od naravi ćutiš za ljubav i priklonost, 
da štuješ vrlu ženu, smatraj si za tim veću dužnost, 
da kod žene nebudeš zadovoljan samo sriednimi kriepo¬ 
stmi, da si ju nazoveš prijateljicom. 

Nećudoredni mladići i svi, koji su im podobni, 
izsmiehivat će te i zvati će te oholim bogomoljcem, 
i nečednim licumiercem; ali zato te neka glava ne 
svrbi; njihov sud prezri, pa nebudi ohol, nečedan i 
licumierac, ali nedaj ni svoga srdca na dar, kako bi 
se komu htjelo! Budi postojan, da si srdce uzdržiš u 
slobodi, ako ga već nežrtvuješ takovoj ženi, koja može 
punim pravom zahtievati, da ju poštuješ. 

Tko ljubi valjalu i vrlu ženu, taj neće gubiti 
vremena, da ju robski dvori i svojim ju laskanjem i 
taštinu uzdasi pita. Toga ona ni trpjeti neće. Ona 
bi se stidila, da joj ljubovnikom bude kakov bezposlica 
ili mažilaža; njoj je tek milo pa zato i cieni prijatelj¬ 
stvo samo iskrena, vrla muža, koj se nebrine toliko, 
kojimi da joj riečmi izjavi svoju ljubav, nego više na¬ 
stoji , da joj se valjalimi načeli i dobrimi dieli učini 
milim i dragim. 

Koja god žena dopušta, da joj muž djetinski kao 
rob pada pred noge i da potištenom ustrpljivosti pod¬ 
nosi stotine njezinih hirah i mušicah; koja pazi na to¬ 
božnju iztančanu čednost i izmišlja ljubovne lakrdije: 
već tim dovoljno pokazuje, da nedrži mnogo ni do 
njega ni do sebe. Komu je takovo ljubljakanje ugodno, 
tko neljubi s plemenitom svrhom, sa svrhom, da po¬ 
stane bolji držeći se jedne velike krieposti: taj na ja¬ 
dan način baca pod noge dostojanstvo duše i srdca i 
težko će već ikad imati dovoljno snage, da u svietu 
učini išto dobra. Nije ovdje govor o posve skvarenim 
ženama; od tih čestiti ljudi zaziru i drže za golemu 
sramotu, kad im se nebi uklanjali. 

Kad ti se čini, da je koja žena dostojna tvoje 
ljubavi, onda nedaj, da te ludo obožava vječnom sum¬ 
njom, sljubovnostju i nedokučivimi željami. 

Gledaj da dobro izabereš pa onda ljubi, ali ni sebe 
ni svoju izabranu nemučeći dosadnom svojeglavicom; 
nemoj se uznemiriti, ako nebude sliepa, da vidi i ocieni 
ljubežljivost drugih, ali netraži ni to,. da od nježnosti 
prama tebi pada u nesviest. 

Budi pobožan, da budeš pravedan, diveći se veli¬ 
kim zaslugam prijaznom odanosti, da se uzđigneš pra¬ 
ma biću, koje ti se čini najviše ne, što svoju ljubav 
prama tebi diže na viši stepen, nego što ti ju može 
pokazati. 

Sljubovnici, bjesneći što nisu za dosta ljubljeni, 
pravi su nasilnici. Prije no se tko razljuti na koju za¬ 
bavu, valja da je se prije okani, zato i prije no postaneš 
ili nego padneš u ma kakovu nedostojnost iz ljubavi, 
okani se posve ljubavi! 

XXI. 

itovanj* djevcjak&h 1 tudjlh ien&h. 

Ili se oženio ili neoženio, valja da mnogo štuješ 
djevojački i bračni stalež. 

Neima ništa nježnijega od nevinosti i djevojačkoga 
glasa; nedopusti si ništa ni pogledom ni riečju, što bi 
. im ili misli oskvrnilo ili srdce uznemirilo. Govoreći 
o djevojci, nemoj, ma ši kako daleko od nje, nikad ni 
riečcu izustiti, koja bi druge mogla dovesti u misao, 
da je lahkoumna i da ju je moći bez truda predobiti. 
Dosta je i najmanja sjenka, da se naškodi djevojačkoj 
časti, da se probudi proti njoj sumnja i da joj se mo- 
žebiti otme udaja, kojom bi za uviek mogla srećna biti. 

Ćutiš li, da ti srdce tuče za djevojkom, koju nebi 
mogao oženiti, to joj nemoj svog čuvstva ni odkriti, 
nego ga sakrivaj što brižnije možeš! Čim bi znala, da 
ju ljubiš, moglo bi se lasno dogoditi, da i ona uzplamti 
za tobom, pa bi tako postala žrtvom nesrećne ljubavi. 

Ako si opazio, da te ljubi djevojka, koju nemožeš 
ili nećeš oženiti, pazi jednako na njezin pokoj kao i 
položaj njezin; nastoj, da ju više nebuđeš vidio! Od 
svib taštinah najružnija je ona, kad se tko raduje za 
to, što je kojoj nevinoj biednici tako zameo glavu, da 
joj iz te smetnje neniče drugo nego tuga i sramota. 

Ne manjom pažnjom i uzdržanjem valja se držati 
i prama ženam. Luda ljubav tvoja prama kojoj ženi ili 
ljubav, koje žene prama tebi, pribavit će vam veliku ne¬ 
sreću, veliku sramotu. Ti ćeš uza to manje izgubiti nego 
ona, ali ako upravo na to pomisliš, da žena više izgubi 

stavljajući se u pogibio, da će zaslužiti muževo si, paće 
i svoje, preziranje, ako na to pomisliš, onda budi ve- 
ledušan, drhći pred njezinom pogibelji, ni časka ne- 
počasi, već ju trgni iz pogibelji, prekini ljubav, koju 
proklinju Bog i zakon! Tvoje i ljubovce tvoje kidat 
će se kod razstanka srdce i bolit će vas duša; jali 
ništa zato, trpite; kriepost traži žrtve, tko ih neumije 
doprinieti, taj je nevaljal i nije pošten. 

Medju tudjom ženom i mužem nesmije, da bude 
kakovih bližih odnošajah, već li medjusobno natiecanje 
u pravednom štovanju, koje se osniva na poznanju 
prave krieposti i pravom osvjedočenju, da je s obijuh 
stranah čista ljubav prva dužnost svake istinske ljubavi. 

Gnjušaj se kao od najveće nećudorednosti, da 
mužu otmeš ljubav njegove žene! Ako je dostojan, da 
ga ona ljubi, to će tvoje vjerolomstvo postati naajruž- 
nija opačina. Ako on kao muž i nije dostojan štovanja, 
to ti ipak njegova krivnja nedaje pravo, da poništiš 
nesretnicu j koja mu je životna družica. Tko ju pod 
izlikom utjehe zavodi u nečistu ljubav, taj je okrutni 
svojeljub; pa-ako ju je tješio iz sažaljenja, to je takovo 
sažaljenje bilo laž i himba opaka i ubitačna te zazorna. 
Uznastojaš li, da se žena zaljubi u tebe, to ćeš joj ne¬ 
sreću jošte umnožiti, ti ćeš ju u tuzi, što imade ne- 
ljubežljiva muža, jošte i tamo zavoditi, da ga bude 
sve više mrzila, dočim će tebe sve jače ljubiti i scie- 
niti u svem vriednijim nego jesi; uza to pomisli na 
sve muke sljubovnosti njezina muža i na težke bob sa- 
vjestne njezine duše. Nesretno uđata žena nemože imati 
utjehe i mira van ako se bezprikorno vlada. Tko joj 
obećava, da će ju inače kako umiriti, taj laže i zavodi 
ju u bolove. 

Kao Što proti djevojkam tako i proti ženam,' koje 
su ti radi kriepostih svojih omiljele, nedaj, da se 
probudi nepravedna sumnja s prijateljske ljubavi, koju 
gojiš prama kojoj. Budi oprezan u svem, što ćeš go¬ 
voriti o njih pred muži, koji su navikli o svakom do 
suditi; oni će namah sumnjati i sud krojiti po zloći 
svoga srdca. Kao nevjerni tumači svega, što im se 
reče, podmeću dakako i najprostodušnijemu razgovoru, 
i najnevinijemu djelu zao smisao i snivaju o tajnostih, 
gdje ih ni neima. Da bi se čovjek ma koliko brinuo, 
nikada neće biti prevelika briga za glas, da se uzdrži 
neoskvmut, jer bolji je dobar i pošten glas, nego zlatatt 
pas. Dobar je glas ženi uz nutrnje poštenje i prvi 
i najljepši ures! Tko nerevnuje, da uzčuva dobar glas 
ženin, tko je toli opak i skvaren, da se raduje; kada 
drugi sumnjati počmu, da je koja žena nješto slabija 
prama njemu: takov je ništavilo i nezaslužuje drugo, 
već da ga izbace iz svakoga iole boljega družtva. 

XXII. 

Ženltba. 

Ako te vuče sklonost tvoga srdca i okolnosti, da 
se oženiš, pristupi k žrtveniku sa svetom misli i pra¬ 
vom odlukom, da hoćeš učiniti sretnom onu, koja ti 
predaje svoj život, da joj se zanj brineš; onu, koja 
ostavlja ime svojih djedovah, da se nazove tvojim; onu, 
koja te više scieni nego sve drugo, što joj do tada milo 
i drago bijaše; i koja se nada, da će po tebi dati život 
novim umnim stvorovom Božjim. 

Tužnoga li dokaza čovječje nestalnosti! Po naj¬ 
više se ljudi žene i udavaju iz ljubavi snujući najkras- 

nije-osnove, imajući najljepše misli i najbolju volju, da 
im do sinrti bude brak blagoslovljen i posvećen; nu 
jedvft Ii prodje njekoliko godinah, a kod gdjekojih mine 
jedva Nekoliko mjesecah, već ti se ljubljeni muž i žena 
nfeljube, jedva da se podnose vredjajući se medjnsob- 
aim spočit&vanjem ili zanemarivajući medjusobnu dužnu 
» učtivost i udvornost 

. Pa odkuda to? Odtuda, što se obično muž i žena 
pflje vjenčanja dovoljno nepoznadu. Budi oprezan u 
izboru; ili se osvjedoči, da ti Ijubeznica imade dobra 
svojstva, inače si izgubljeni Osim toga oskudica ljubavi 
izvire iz slaboće, da čovjek podlegne napastovanju ne¬ 
stalnosti, i što si čovjek neutuvi dovoljno u glavu ono, 
što bi trebao, da svaki dan više putih opetuje Teleći 
si: „Što sam jednoć odlučio i kao odluku zaprisego, to 
mi je dužnost, kod koje hoću, da postojano uztrajem 
i da ju točno ovršim.“ 

Znaj, da se tii, kano i u svakoj životnoj okolno¬ 
sti, čovjek veoma lasno skloni na zlo; znaj, da čovjeka 
ništa tako negrdi, nego kad nije od tvrde volje; znaj, 
da ono, što sramotom i nesrećom napunjuje družtva, 
nije .ništa ino nego bezznačajnost. 

Brak može samo onda ostati sretan, ako si oboje, 
i muž i žena, prvom dužnosti sciene, da im ostane 
nepromienjena odluka, koju si jednoć upisaše u srdce 
riečmi: itvtek ću štovati i ljubiti srdce, komu sam da¬ 
rovao vlast nad mojim) 

Ako je izbor dobar bio, ako obojici ili barem jed¬ 
nomu od njih srdce nabijaše skrareno, onda nemože 
biti, da se ta stranka izopači i bude nezahvalna, čim 
ju druga stranim obasiplju znaci ugodne pažnje i kra¬ 
sne, istinske ljubavi. 

Jošte se nezna, da Debi ostao koj muž drag i mio 
ženi, neomrazivši joj se možebiti svojom neotesanošću, 
divljom ćuti, ili barem nedostojnim zanemarenjem i dru- 
gimi pogreškami, dakako ako ga je već jednoć uz- 
Ijubila. 

Duša žene po naravi je krotka, harna i priklana, 
da ljubi, što se najjače ljubiti dade, muža, koj ju nije 
prestao ljubiti i pokazivati se dostojnim njezina što¬ 
vanja; nu jer je i veoma podražljiva, lahko se razgnjevi 
na neljubežljivo6t i na svaku pogrešku, koja joj muža 
čini manje štovanja dostojnim. Pa taj gnjev može ju 
dovesti do nepobjedive ođklonosti od muža, i u sve 
iz nje proiztičuće smutnje. Dakako, da će tim ne¬ 
sretnica mnogo sagrešiti, ali je onda svih njezinih grie- 
faah povod i uzrok doisto sdm njezin muž. 

Budi u tebi neutamanivo osvjedočenje, da nijedna 
žena, koja bijaše dobra na dan svoga pira, neizgnbi 
kriepostib svojih u družtvu muža, koj se umije tako 
vladati, da njezina ljubav nemože prama njemu prestati 

Da se uztrajno uzdrži ljubav žene, valja se ta¬ 
ko vladati, da se ne umanji ciena u njezinim očima, 
i da bračnom pouzdanosti neoslabi muževo štovanje i 
uljudnost, koje joj Ukazivaše prije vjenčanja; on ne- 
treba, da bude sliepi njezin rob i posve nevješt, da ja 
upućuje i poučava, ali nesmije se ni tako ponašati, da 
ona gorko ćuti njegov samosihučki ugled, i da ju stro- 
gošću čemu priučava, već tako, da bude nviek imala 
razloga sve više cieniti njegov duh i pravednost; ot 
treba, da' se tako prama njoj vlada, da si ona čašću 
smatrala bude, što mu je žena i što od njega zavisi; 
ta zavisnost prama muža mpsuije joj se nametnuti nje- 

6 * 

govom oholosti, nego valja da bude plod medjusobne 
ljubavi i pravoga štovanja. 

Neka te niti najbolji izbor, kojim si, ženeći se, 
usrećen, niti izvjestnost, koju imadeš o njezinih iz- 
vrstnih kriepostih, što ju riese, neka te, rekoh, ne- 
zavedu, da nebi neprestano uzuastojavao, da budeš 
prama njoj što ljubežljiviji, ili da se dotle zapustiš, te 
bi reko: Ona je tako savršena, da će mi sve pogreške 
kroz prste gledati i oprostiti: nije mi ni na kraju 
pameti napinjat se i nastojati, da joj postanem miliji; 
jer ona me ljubi i ljubit će me uviek jednako. 

Zato li što je ona dobra, ti ćeš manje oko toga 
nastojati, da joj se dopadneš? Nevaraj se sam sobom; 
jer upravo zato, što joj je toli izvrstna duša, žalostit 
će ju nemarnost, neučtivost i hiri. Što plemenitija su 
njezina čuvstva i čini, to joj je veća potreba, da ta¬ 
kova i u tebe nadje; nenadje li ih u tebe, te uvidi li, 
da bivša ona, predobiti znajuća, udvornost u Ijubovnika 
prođje malo po malo u nehajstvo zla muža, to će se 
ona, budući kriepostna, dugo siliti, da te usprkos tvo¬ 
joj nedostojnosti neprestane ljubiti; ali to usiljavanje 
biti će bezuspješno 1 Ona će ti oprostiti, ali te više 
neće ljubiti i ti ćeš biti nesretan! Pa ako tad njezina 
kriepost neobastoji na svakoj kušnji, i ako joj se koj 
drugi muž dopadne!... Njezino srdce, koje ti nisi do¬ 
voljno cienio, a nad kim si zlo bdio, to srdce, moglo 
bi postati plienom kaznive strasti, da za tvoj i njezin 
pokoj, i za pokoj djece tvoje plienom grozovite strasti 1 

Mnogo je muževah, kojim se tako godi, i mnoge 
žene, koje kunu, bijahu njekoč kriepostne; nesretnice 
z^lutaše, jer nebijahu ljubljene. ; 

' ^ 

Ako si kojoj ženi dao sveti naslov svoje supruge, 
valja da se posvetiš njezinoj koristi, jer se i ona po¬ 
svetila tvojoj; ali tvoja je dužnost veća, jer je ona sla¬ 
bija stranka, pa ti kao jači treba, da joj budeš uzor u 
svakom dobru i n svem na pomoć. 

XXIII. 

Otdlntka ljubav. 

Ljubav prama djeci i prama mladeži. 

Darovati domovini valjanih gradjanah, pa upravo 
i Bogu darovati dostojnih bićab: to ti je zvanje, ako 
imaš djece. Koli uzvišeno zvanje! Tko se lati takova 
zvanja, pa mu se iznevjeri, taj je veliki neprijatelj do¬ 
movini i Bogu. 

Netreba da pripoviedam, koje krieposti valja da 
riese otca; sve ćeš ih imati, ako si dobar sin i dobar 
muž. Zli otci bijahu nezahvalni sinovi i neplemeniti 
muži. 

Ali prije nego ćeš imati djece, pa ako ih upravo 
nebi ni imao, nariesi svoje srdce sladkim čuvstvom 
otčinske ljubavi 1 Takovu treba da u srdcu goji svaki 
čovjek prama svoj djeci, prama svoj mladeži. 

Pazi velikom ljubavi, velikim poštivanjem taj novi 
družtveni prirastak. 

Tko prezire djecu i nepravedno joj zadaje bolih, 
taj će biti, ako već nije, zao čovjek. Tko mnogo ne- 
pazi, te djetinju nevinost necieni; tko se nebrine, da 
djecu što zla nenauči, i nenastoji, da ju ni drugi nitko 
k zlu neuči; tko neide na to, da djeca uzplamte ljubavlju 
prama krieposti: takov može uzrokom biti^da Qyo.il? 

ono diete danas sutra postane strašnom utvorom! Ali 
zašto da nenavedeni ovdje krepke rieči onog strašnoga, 
svetoga, božanstvenoga prijatelja djece, našega spasite¬ 
lja? „Tko, kaže on, uzme jednoga od ovih malenih u 
moje ime, mene je uzeo; a tko sablazni jednoga od 
ovih najmanjih, koji vjeruju u me, tomu bi bolje bilo, 
da si objesi o vrat mlinski kamen i da se baci u 
more, gdie je najdublje." 

One, koji su ne za malo godinah mladji od tebe, 
pa kojim bi tvoj primier i tvoja rieč mogla što god 
valjati: te sve pazi kao sinove; postupaj š njim! i po- 
pustljivošću i revnošću tako, da ih uzmogneš od zla 
odvratiti i na dobro svraćati. 

Djeca se već od naravi rada za svačim povadjaju. 
Ako su odrasli ljudi, što su oko dieteta, pobožni, dobri 
i ljubežljivi, dobiti će volju i diete, da postane onako- 
vim, pa će i biti onakovo. Ako su odrasli ljudi nepo- 
božni, prostačni i zloradi; i diete će zlim postati kao 
što su i oni. 

Pokaži se dobar i onoj djeci i mladeži, s kojom 
nedolaziš češće u družtvo, i s kojom možebiti jedan je¬ 
diti put imadeš u životu priliku, da keju progovoriš 1 
Govori kriepostno s njom, kad ti se pruži sgoda. Jedna 
tvoja takova rieč, jedan tvoj pošten pogled odrntit će 
ih možebiti od zlih mi slih i privoljet će ih, da si za¬ 
služe štovanje od valjanih ljudih. 

Pouzda li se u te koj posve nadobudni mladić, 
budi mu vrh prijatelj, pođupiraj ga pravim, zdravim i 
krepkim savjetom; nelaskaj mu nikada, a pohvali mu 
ono, što se hvaliti imade; ali ukori ga, gdje je ukora 
treba, da ga odvratiš oda zla. 

Vidiš li, da se je koj mladić pustio, te luta opa¬ 
kom stranputicom, ma da se pobliže & njim ni nepo- 
znaš, nedrži za nedostojno, nego traži zgodu, te mu 
pruži ruku, da ga izbaviš! Kađikad treba zlim putem 
pošavšemu mladiću samo jedan poziv, samo jedan mig, 
da se zastidi, i da se sa zla svrati na pravi put 

Kakovo li će biti ćudoredno odgojenje, kojim bi imao 
odgajati svoju djecu? Ti ga shvatiti nećeš, ako nlsj 
sdm valjano odgojen. Nastoj, da budeš sžm valjano od¬ 
gojen, pa ćeš znati i druge valjano odgajati. 

XXIV. 

O bogatstvu. 

Vjerozakon i mudroslovje hvale siromaštvo, ako 
je kiiepostno, i ciene ga mnogo više, nego nespokojnu 
ljubav za bogatstvom. Nu ipak dopuštaju, da čovjek 
može bogat biti, pa uza to biti i zaslužan, kao i koj 
od najboljih, koji su sirote. 

Ali zato čovjek neka nebude rob svoga bogatstva, 
neka nekdpi i nečuva blaga, da čini š qjim zloporabe, neka 
neželi drugo, nego da nj fm pomogne svomu iskrpjemu. 

čast i poštenje svakomu pravednu čovjeku, pa 
zato i bogatiru, ako svoje blago troši, da mnogim po¬ 
mogne; ako ga lasti i slasti, te razsipnost neučine tro¬ 
mim i oholim. 

Ti ćeš valjda ostati u takovu položaju, u kakovu 
si rodjen, ni velebogat ni siromašan. Da bi Bog dao, 
da ti srđcem nikad nezavlada ona rnžna zavist, koja 
se tok često manje imućnijim i siromakom savge oko 
srdea proti bogatunom. To je mržnja, koja običaje 

prihvatiti osbiljnost mudroslovnoga govora; to su vrući 
izlievi proti razkoštvu, proti nepravednosti, da blago 
nije jednako podieljeno, proti prodrzljivosti sretnih 
imućnikah; to je na izliku samo plemenita pohlepa za 
jednakostju, i da se pomože tolikomu zlu u svietu. Sve 
to neka te nezavede, pa da upravo uzčuješ i od ljudih, 
koji su inače u njekakovu glasu, i da uzčitaš u sto 
hvaljenih knjigah od onih ciepidlakah, koji hodaju za 
pohvalom puka, pa mu za to i laskaju. U takovu mr- 
moru više je zavisti, neznanja i klevetanja, nego rev¬ 
nosti za dobrim i pravednim. 

Neukloniva je nejednakost blaga, pa odtud nastaje 
dobro i zlo. Tko toliko kune bogatuša, želio bi ipak 
i te kako, da bude na njegovu mjestu; ostavi ga 
dakle u sreći, koje se uživa. Veoma malo je bogatu- 
šah, koji novacah neizdavaju; pa čineći to, davaju dru¬ 
gim priliku na stotinu načinah, da se sa zaslužbom, a 
često i bez zaslužbe uživaju njegove sreće. Oni da¬ 
vaju trgovini život, ukusu ugladjenost, čine, da je me- 
dju umjetnicima takmenje i uzbudjuju neizrecivu nadu 
u onom, tko hoće, da se svojom radinosti otme siro¬ 
maštvu. * 

Luda je nagrda, kad u njih tko nevidi drugo 
no lienivce, mekoputnjake i bezkoristnjake 1 Ta ako 
već i čini zlato, da su jedni lieni, nuka bar druge na 
valjanu radnju. Neima u svietu znamenita grada, gdje 
bogati ljudi nebi utemeljili i uzdržavali važnih, dobro¬ 
tvornih zavodah; neima mjesta, gdie nebi u zadruzi ili 
na pose podupirali siromake. 

1 Pazi ih dakle ne zlovoljnošću, ne zavistju i nepo- 
navljaj pučka panjkanja, kojimi ih ocrnjuju! Ne mr- 

crv; jer da si bogat, ni ti nebi trpio, da se tko na te 
mrgodi, ili da podlo pred tobom gmazi. 

Sa svojim blagom umno gospodari; ne budi skup; 
jer škrtost okamenjuje srdce i otupljuje dtofiu; ali ne 
budi ni razsipan; jer ta vodi u stidne zajmove i sra¬ 
motnu potrebu. 

Slobodno je nastojati, da se blago pomnoža, ali 
ta želja nesmije da bude sramotna, nesmije da bude s 
prekomierne brige, te uviek čovjek treba imati na umu, 
da od toga nezavisi prava čast i prava sreća, nego da 
se ta mnogo više nalazi u vrlini duše pred Bogom i 
iskrnjim. 

Množi li se blago tvoje, neka po razmierno većom 
biva i tvoja blagotvornost; bogatstvo se dade sdružiti 
sa svakom krieposti, i samo svojljub prava je opačina; 
tko mnogo ima, treba da i mnogo daje; toj svetoj duž¬ 
nosti nesmije se nitko uklanjati. 

Neuzkrati prosjaku pomoći, ali to neka nebude sva 
tvoja milostinja! Velika i umna milostinja je ono, kada 
tko ide siromaku na ruku, da si život poštenijim nači¬ 
nom uzdrži, nego što je puko prosjačenje; a takova -nK* 
lostinja može se dieliti i prostim nadničarom i valjam 
lim obrtnikom, ako im čovjek pruža radnje, da si ža-* 
služe hljeba. 

Sjeti se kadikad, da bi, što nedao Bog, nepred- 
vidivi slučaj mogao ti otčinsku baštinu uništiti i tebe 
uvaliti u krajnu nevolju! Ta već .se je dosta takovih 
nesrećah slučilo i pred našim očima. Nijedan bogatac 
nemože reći: „Ja neumrem niti u progonstvu, niti u 
nesreći." 

Raduj se svomu blagu onom krasnom neodvis- 
nosti od njega, koju mudraci crkve s evangjelijem zovu 
siromaštom u duhu. 

Voltaire se jednoć, kad ga napade bies ruganja, 
pričini kao da vjeruje, da je to evangjelijem propovie- 
dano siromaštvo u duhu prostota. Ali je to više 
kriepost, kad je tko i sried bogatstva ponizne ćuti, 
koja siromaštvu nije neprijateljna i nije nesposobna, 
da bi ga mogla podnositi, kad bi ju snašlo; nije ne¬ 
vjesta, da ga u drugih nebi poštovati znala; to je krie¬ 
post, kojoj se sasvim što drugoga hoće nego prostote: 
kriepost, koja nastaje iz duhovna poleta i mudrosti. 

„Hoćeš li gojiti dušu svoju?" pita Seneka, „a ti 
živi siromašno ili tako, kano da si siromah." 

U slučaju, da padneš u siromaštvo, nemoj klonuti 
duhom! Radi, da uzmogneš živiti i da se nebudeš imao 
sramiti svoga siromaštva. I onaj, komu treba pomoći, 
može isto tako štovanja dostojan biti kao i onaj, koi 
ga podupire. Ali priuči se dobre volje ostavljati se 
bogatirskih obič&jah, nebudi smielia i sažaljenja dosto¬ 
jan prizor, t. j. nebudi onakov oholi siromah, koi neće, 
da 6i usvoji krieposti, koje se prije svega pristoje si- 
romaku; cieni poniznost, strogu štedljivost, nepobjedivu 
ustrpljivost koi radnje i ljubežljiva veselja uprkos kob¬ 
nu usudu! 


XXV. 

DrianJ« prama nesreći i dobrofilnatvu. 

Čast i poštenje svakomu poštenu čovječjemu sta¬ 
ležu pa zato i siromakom, ako si nesreću znadu rabiti 

na svoju korist, te ako ne misle, da lm biedni položaj 
daje pravo, da budu zli i opaki. 

Ali u sudu nebudi preoštar! Pomiluj siromaka, 
ako ga kadikad svlada neustrpnost i bol. Pomisli, 
koli je težko na sriedi ulice, ili u odrtoj kolibici tr¬ 
pjeti oskudicu, dočim njekoliko korakab dalje prolaze 
eno mimo bjeđnika sjajno obučeni i dobro utovljeni 
ljudi. Oprosti mu, ako imade slaboću, da te zavistnđ 
motri i pomozi mu; jer je čovjek! 

Štuj nesreću svih onih, koje pogodi kobna strielica, 
ako i nepadoše u krajnu biedu te ako te upravo i nemole 
pomoći! 

Tko živi bez sredstvah i mučeći se, a od tebe je 
nižji, ti ga miluj sa sučuvstvom sažaljenja! Nedaj, da 
tvojim ponašanjem oćuti gorku razliku medju svojim i 
tvojim položajem! Ne ponizuj ga priekimi riečmi ni 
onda, kad ti kojom neotesanosti ili pogreškom nije mo- 
žebiti najugodniji bio! 

Neima bolje utjehe za bieđnika, nego kad vidi, 
da ga njegovi poglavari paze blagim i Ijubeznim očima; 
srdce mu se topi od zahvalnosti, i onda istom razu¬ 
mije, zašto je bogatir bogat, te posve nenavidno pomisli: 
od mene ti prosto blago tvoje; jer si ga u istinu dostojan. 

Oholu i osoru gospodu sve mrzi, pa ma kako 
dobro plaćali đružinčad svoju. 

Da se kod nižjib od sebe učiniš omraznim, to je 
velika nekriepost jedno, što zatim ni sam ništa neva- 
ljaš; drugo, jer njihovu muku većaš miesto, da ju uma¬ 
njuješ; treće, jer ih priučavaš, da ti protivno dužnosti 
služe, da svoju zavisnost mrze i da sve, koji su sret¬ 
niji od njih,, kunu. I kao što je pravedno, da svi niži- 

9 * 

vaju sreću, koliko se može, tako valja onomu, tko uije 
na najnižjem stepenu, da oko toga nastoji, da njego¬ 
vim podložnikom nebude položaj nesnosan, nego da ga 
ljube, a ljube zato, što nije prezren, nego pristojnom 
bogatirovom podporom zasladjen! 

Budi podašan i priteci u pomoć onomu, koj treba, 
sa svake vrsti pomoćju, novcem i zagavorom, kad god 
uzmogneš, savjetom kod svake priličnije sgode; a ugod¬ 
nim vladanjem i dobrim primjerom uviekl 

Osobito kad vidiš, da je potlačena zasluga, nastoj, 
što najviše možeš, da ju uzdigneš iz praha, ili ako toga 
nemožeš, a ti barem tješi tlačena prijatelja i izkažuj 
mu dostojnu čast. 

Od svih najveća je prostota, kad se tko stidi, da 
izkaže dostojnu čast vrlu mužu, koj je pao u nesreću. 
4 takovih prostotah ima žalibože mnogo; pa zato budi 
što oprezniji, da se i ti njom nezakužiš. 

Kad je tko nesretan, onda su mnogi voljni, da 
mu učine nepravo misleći, da mu neprijatelji imadu do¬ 
voljno razloga, što ga malo poštuju i što š njim zlo 
postupaju. Ako ovi pronesu po svietu kakovu klevetu, 
da sebe opravdaju, a njega stave u zao glas, to ti se 
obično takova kleveta, pa bila još tako nevjerojatna 
kako jest, radostno prima i okrutno ponavlja. A vrlo 
se riedko poslušaju, a još riedje se vjeruje onima, koji 
ju nastoje oprovrći. Čini se sbilja, kao da se većina 
ljudih sretnom scieni, kad mogu u zlo povjerovati. 

Gnjušaj se od tako strašne rugote! Gdje se čiyu 
pritužbe, slušaj i obranu, pa kad i nebi imao priliku, 
da čuješ obranu, budi toliko veledušan, te ćeš pomisliti, 
da doisto imade kakova gakova. Nevjeruj u krivnju, 

jer treba da bude očevidna, nego znaj, da svi, koji 
mrze, unapred drže, da je i više no jedna očevidna 
pogreška, što niti nije nikakova! Hoćeš li pravedan 
biti, nemoj mrziti; pravednost svakoga mrzitelja nije 
drugo, no biesnost Farizejca. 

Kad je tko pao u nesreću, pa da ti bude upravo 
neprijatelj, da bude opustošitelj tvoje domovine, veli¬ 
ka je prostota sa oholim slavjem motriti nesreću nje¬ 
govu. Ako ti se već pruži sgoda, da govoriš o nje¬ 
govih prekršajih, govori s milim Bogom, ali s ma¬ 
njom žestinom, nego bi to činio za njegove sreće, go¬ 
vori više nježnjom pažnjom, da ih neučiniš većinu, 
nego jesu i nerazstaviš od zaslugah, koje se u takovu 
čovjeku jošte uviek sjaju. 

Vazda je krasota sažaljenje prama biednikom, da 
i prama istim krivcem. Zakon može imati pravo, da 
ih osudi, ali čovjek nikad neima prava, da se nad nji¬ 
hovom tugom raduje, i da ih crnijimi čini, nego u 
istinu jesu. 

Kad privikneš druge sažaljivati, biti ćeš kadikad 
i nozahvalnikom dobrotvoran, ali za to ne drži klonu¬ 
ti m duhom, da je opet sav sviet nezahvalan; pa zato 
ni ne prestaj dobro činiti. Medju mnogimi nezahval¬ 
nim naći će se ipak barem jedan, koj će biti haran 
te tvojih dobročinstvah dostojan. Ti mu ih nebi izka- 
zao, da ih nisi i nezahvalnikom bacao. Blagoslivljanja toga 
jedinca nadoknadit će ti nezahvalnost druge desetorice. 

Pa upravo da i nenadješ harnosti, bilo bi ti pla¬ 
ćom vrlo tvoje sćrdce. Neima ti veće slasti, no biti 
milostiva srdea i nastojati oko toga, da se drugomu 
ukloni nesreća. To je mnogo veća slast, nego li pomoć 

primati; jer u primanju neima krieposti a u davanju 
imade velika. 

čineći dobro budi sa svakim nježan, osobito pako 
prama muževom velikog štovanja dostojnim, prama 
plahim i poštenim ženskim; prama onim, koji su no¬ 
vaci u groznoj učioni siromaštva, te se često vole u 
samoći suzami hraniti, nego izreći u srdce dirajuće 
rieči: neimam kruha! 

Osim što ćeš dati u potaji tako, da jedna ruka 
neće znati, što je druga dala, kakono kaže evangjelje, 
sdruži se jošte i s drugimi vrlimi dobrotvorim, da 
sredstva za pomoć umožiš, da utemeljite valjane usta¬ 
nove, a koje već postoje, da ih uzmognete uzdržavati. 

Još ima jedna vjerozakonska zapovied: Providen- 
tes bona non tantum coram Deo , sed etiam coram homi- 
nibus ! Nastojte dobro činiti ne samo pred Bogom, 
nego i pred svimi ljudmi. (Posl. sv. Pavla Rimlj.) 

Imade i najboljih stvarih, koje pojedinac izvesti 
nemože pa se tajno niti nedadu izvesti. Ljubi blago¬ 
tvorna družtva, pa ako možeš, pomaži ih; osviesti, ako 
su zadriemala; popravljaj, ako si na zlu putu. Nekloni 
duhom, što se tvrdice i bezkoristnjaci rugaju dobro¬ 
tvorom, koji se trude oko blagodati prama čovječanstvu. 

XXVI. 

Glona znanosti. 

U koliko te služba ili domaće skrbi suztežu te 
neimaš vremena, da se posvetiš knjigam, pazi se od 
one proste sklonosti, kakova obično obuzme one, koji 
se više malo ili ništa neuče: to jest svaku znanost, 

koju si nemogoše usvojiti, preziraju i mrze, te svakoga 
izsmiebavaju, tko mnogo drži o izobraženju duha, a 
žele si glupost i neznanstvo, kao da je to za družtvo 
Bog zna kakovo dobro. 

Preziraj krivu učenost, jer nije za ništa, a štuj* 
pravu učenost, koja je vazda koristna! Štuj ju, ili ju 
i sam imao, ili ako ti i nije bilo moguće, da si ju pri¬ 
baviš. 

Trudi se, da po nješto uznapreduješ ili nastavlja- 
juć, da se u kojoj znanosti napose izobraziš: ili čitajuć 
barem dobre knjige različite struke, čovjeku od ugledna 
položaja važno je takovo duševno vježbanje ne samo 
radi poštene zabave i pouke, koju iz toga crpi nego i 
zato, jerbo će si pribaviti veći upliv, da druge skloni 
na dobro djelo, u koliko je u glasu, da je izobražen i 
prijatelj izobraženosti. Zavidnost je veoma sklona, da 
vrla čovjeka ogrne zlim plaštem; ako ima uzroka i 
povoda, da ga nazove neznalicom ili zaštitnikom glu¬ 
posti. I što god najbolje učini, gleda mu rulja zlobnim 
očima, ocrnjuje i svakim mogućim načinom prieči. 

Korist vjerozakona, domovine i časti traži valjalih 
boracab i to prije svega kriepostnih, pa ouda učenih i 
izobraženih. U tri sta, kad bi mogli pravedno zlomi- 
šijenici vrlim muževom reći: „Neizobraziste se, pa zato 
i niste ljubežljivi." 

Da dodješ u glas kao čovjek od znanostih, nebini 
znanja, što ga neimaš. Svaka laž je sramotna pa i hva- 
stanje sa znanjem, koga čovjek neima. Medjutim u laži 
je plitko dno, pa neima laže, komu do skoro neodpadne 
krinka, a onda je — izgubljen. 

Ali ma koliko čovjek cienio znanosti, nesmije se 
ipak dotle dati zavesti, da mu budu kuniirstvo. Mi ih 

želimo sebi i drugim; ali ako i ih možemo samo malo 
postići, a mi ćemo se tješiti, pa se pokažimo iskreno 
onakovi, kakovi jesmo! Liepo je mnogo znati, ali što 
napokon daje čovjeku veću cienu, to je kriepost, a na 
svu sreću ta se dade i s neznanstvom sdružiti. 

Ele ako mnogo znadeš, nepreziraj onoga, koj malo 
zna ili nezna ništa. Sa znanjem je kao i s blagom; 
dostojno je i jedno i drugo, da si ga čovjek želi, a to 
zato, da uzmogne laglje drugomu pomoći; ali i tko ga 
i neima, može ipak biti valjan gradjanin i može pra¬ 
vom zahtievati, da ga štujemo. 

Širi, koliko možeš prosvietu u manje izobraženom 
puku. Nu kakova da bude? Neka nebude takova, koja 
bi ljude učinila prpošnimi, vrlo mudrimi i zlobnimi, 
nesmije, da bude kao prećerane besjedovke, kakove se 
dopadaju u običnih žalostnih igrah i romanih, gdje 
se ljudi od najnižjega staleža opisuju kao junaci, a 
ljudi od ugleda obično kao zločinci; gdjeno je ciela 
društvena slika izopačena, da probudi mčržnju proti 
pravu i krieposti; gdie kriepostni čižmar ima pravo, da 
gospodina izruži; gdie kriepostni vladar ima, da uzme 
za ženu čižmarovu kćer; gdie napokon putni razbojnik 
probudjuje udivljenje tako, da je grozovit samo onaj, 
tko mu se nedivi — nečudi. 

Onu bi prosvjetu valjalo širiti u puku, koja bi 
ga štitila od zavare i prećeranosti; onu, koja probudjuje 
na štovanje, na blagodat i zahvalnost nečineći nikoga, 
da podlo plazi i obožava onoga, koj od drugih više može 
ili znade; onu, koja ih čuva od biesne, i lude misli za 
bezvladjem i pučkim vladarstvom; onu, ućeću, da valja 
pobožnom častju nevidive, ali častne dužnosti obavljati; 

onu, koja ih osvjedočava, da je to dobro, pače da treba, 
da bude tih nejađnakih gradjanskih odnošajah, presuda, u 
koliko smo kriepostni, svi smo pred Bogom jednaki. 

xxvm.*) 

Uljudnost. 

Budi sa svimi uljudan, s kojima imadeš priliku 
obćiti. Uljudnost propisuje, da se vladaš flubežjjivo, 
pa i navraća sbilja čovjeka na ljubav. Tko se mrgodi, 
tko se sumljivo i oholo drži, taj pada u zlohotna čuv¬ 
stva. Neuljudnost pokazuje dakle dvie velike pogreške: 
pokvari onomu značaj, koj se takov pokazuje, i razdra- 
žuje i razžaljuje iskmjega. 

Ali ne nastoj samo, da ti ponašanje bude uljudno, 
već gledaj, da ti uljudnost zavlada sa svimi tvojimi po¬ 
misli, čuvsti i izjavami. 

Tko ne nastoji, da si duh obuzda od neplemenitih 
pomislih, nego pušta, da ga često nalaze: toga će one 
ne riedko zanieti, da će zlo uraditi. 

čuti je ljude i ne upravo od najnižega staleža; 
gdje se prostačkim načinom šale i nepristojno razgova¬ 
raju. Takovih nesliedi! Tvoji govori neka ne budu iz¬ 
borom nakićeni, ali i opet kažem, treba da budu u njih 
pristojne, važne rieči, koje će druge razveseliti, tješiti, 
udobrovoljiti i na kriepost ponukati. 

Idi samo za tim, da ti govor dobije dražest dobrim 
izborom u izrazih, i da budeš znao pristojno izvijati 

*) Ovdje opazih, da je slagar na atrani 50. izpnstio a 13. redku 
od ozdola pred rie^ju „Štuj itd. u početak novoga poglavja 
XX. pod naslovom: Ciena ljubavi, što ovim izpravljam 
tim dodatkom, da se sva poglavja do ovdje imadn za jedi¬ 
nicu povisiti. Gj. D, 

glasom. Tko se ugodno izražuje, pridobiva si one, koji 
ga slušaju; pa jer će tim dobiti nad njimi više sile, 
moći će ih, ako do toga dodje, na dobro nagovoriti, a 
oda zla odvratiti. Dužni smo, da usavršujemo svako 
sredstvo, koje nam daje Bog, da iskmjemu pomožemo, 
treba dakle da usavršujemo način, kako ćemo svoje 
misli izraziti. 

Prevelika neuresnost u govoru, u čitanju kakova 
pisma i uobće u ponašanju obično neproizlazi toliko iz 
nevještine, koja se dade poboljšati, nego više iz stid- 
Jjive lienosti, i oskudievajuće volje, da se čovjek, kako 
bi valjalo, izobrazi, te što neima obzirah prama drugim, 
na što drugi imadu pravo. 

Ali ako si i smatraš dužnošću, da budeš uljudan, 
pa uza to misliš, da smo sbilja dužni tako raditi i uviek 
se tako ponašati, da naša prisutnost nebude nikomu 
dosadna, nego što više ugodna i draga: a tise ipak ne¬ 
moj srditi na neuljudne ljude. Pomisli, da je alem- 
kamen kadikad sakriven u blatu. Bilo bi dakako bolje, 
da nije zakaljan blatom, ali je za to i sried blata ostao 
alemom. 

Znamenita je čest uljudnosti neprestanim smiehom 
podnositi bezbrojno množtvo dosađnikah. Ako neimaš 
prilike, da im budeš od koristi, slobodno ti je uklanjat 
im se; ali opet nikada na takov način, da bi oćutili, 
koliko su ti neugodni. To bi njih boljelo, pa bi te 
mogli zamrziti. 

XXIX. 

Zahvalnost. 

Ako smo dužni, da prama svakomu budemo nježni 
u misli i činu, koli više nismo dužni prama onim ple- 

menitim dušam, koje nam dokazaše svoju ljubav i su- 
ćuvstvo te onim, koji su nam koješta oprostili? 

Počam od roditeljah, nedao Bog, da bi se itko 
našo, tko bi nam pokazao riečju ii činom svoju ljubav, 
a mi, da mu tć dobrotu zaboravimo! 

Prama njekim, i nepogrešivši mnogo, smijemo 
kadikad stroži biti u sudu i štedljiviji u uljudnosti, ali 
prama onomu, tko nam je pomagao, nesmijemo se tako 
pokazati, kao da smo zaboravili, kako nas je pazio, i 
to za to ne, da ga neuvredimo, da mu nepripravimo 
žalosti, da mu ne naškodimo glasu; već treba da mu se 
svakom sgodom, što pripravniji pokažemo, da ćemo ga 
braniti i tješiti. 

Mnogi se srde, kad mnogo drži ili kad se čini, 
da mnogo drži do svoje zasluge onaj, tko im je učinio 
kakovo dobro; te misle, da je to neoprostiva nerazbori- 
tost, pa da ih ta oprašta od dužne zahvalnosti. Mnogi 
se stide, što su primali dobročinstvo, pa se svačemu 
domnievaju, da nadju razlogab, kako bi izpričali svoju 
nezahvalnost i kažu, da je to učinjeno iz ove ili one 
koristi, iz slavohlepja ili iz Bog zna kakovih drugih 
razlogah? Muogi uskore, čim uzmognu, te vrate dobro¬ 
činstvo, da skinu sa sebe težki teret zahvalnosti, pa 
kad vrate milo za drago, misle: čist je račun; i takovi 
zaborave na sve ono, što bi imali pamtiti ? 

Izlišna i tašta je svaka lukavost i hitrina, da se 
opravda nezahvalnost; nezahvalnih je prostak, a da čo¬ 
vjek nepade u tu prostotu, nesmije da bude harnošću 
stisljiv, nego je bolje da bude razsipan. 

Ako ti se dobročinitelj i ponosi s onim, što ti je 
dobra učinio; ako prama tebi i nepokazuje onu njež- 

nost, koju bi ti u njega želio vidjeti, pa ako i nije po¬ 
sve jasno, da razlozi, s kojih ti pomože, nisu bili ple¬ 
meniti: ne smiješ ga osuditi! Pokri zavjesom dobru i 
zlu njegovu nakanu, te imaj pred očima samo dobro, 
koje si od njega primio. A na to misli tako, kao da 
DM imaš vratiti, i to sto putih za jedanput vratiti. 

Kadikad dopušteno je harnim biti i neizjaviv prim¬ 
ljeno dobročinstvo, ali čim ti savjest kaže, da bi ga va¬ 
ljalo iznieti na javnost, nedaj se svladati ništetnomu 
stidu; priznaj se dužnim prijateljskoj ruci, koja ti po- 
možč: „Izraziti zahvalnost bez svjedokah, često je kao 
prava nezahvalnost", kaže vrli učitelj ćudoredja Blan- 
hard. 

Onaj je samo dobar, tko je za sva dakle i naj¬ 
manja dobročinstva zahvalan. Zahvalnost je duša vje¬ 
rozakona, djetinske ljubavi, ljubavi prama svim, koji 
nas ljube, i ljubavi prama čovječanskomu družtvu, u 
kom imamo toliko zaštite i toliko slastih. 

Budemo li za sve dobro zahvalni, što ga primismo 
od Boga i ljudih, dobit ćemo jaču moć i veći mir, da 
podnosimo zla života, pa i veću sklonost na oprost i 
popustljivost, da i na sudjelovanje za pomoć našemu 
iakrnjemu. 

XXX. 

Poniznost, čednost, oproitonje. 

Oholost i srđitost neslažu se s ponižnošću, pa 
zato 1 nije nitko blagostiv i prijatan, tko se nepriuči 
poniznosti i krotkosti. Ako ima čuvstva, koje uništuje 
uvredljivo preziranje proti drugim, to je doisto poniz¬ 
nost Preziranje nastaje iz prispodobe s drugimi i sa 

sebi prisvojavanom prednosti; ele kako će se ikada 
uvriežiti to čuvstvo u srdce, koje već obiknu misliti 
i tužiti se na svoju biedu, te sa zahvalnošću pripozna- 
vati, da je sva njegova zasluga od Boga; pripoznavati, 
da bi se, kad ga Bog nebi kriepio, i na zla djela dati 
mogo? (Vidi u Manzonijevoj krasnoj knjizi Sulla morale 
cattolica.) 

Obuzdavaj svoju zlovolju ili ćeš postati osoran, 
sirov i ohol. Veoma riedki su slučaji, da bi se čovjek 
pravedno srdio, a tko se izza svakoga povoda (juti, 
pa misli, da se pravedno srdi, taj vlastitu zlobu pri¬ 
kriva krinkom prevelike revnosti. 

T6 je pogrieška skoro posve obćenita. Govori sa 
dvadeset ljudih u četiri oka i vidit ćeš ih devetnaesto- 
ricu, od kojih će ti svaki odkrivati svoje srdce, da ti 
priobći svoju tobože plemenitu srdjbu proti ovomu ili 
onomu, čini se, da svi plamte i biesne proti zlu, kao 
da su sami oni dobri u svietu. Okolica im je, gdje 
živu, najpokvarenija na zemlji; vrieme, kad živu, od 
svih prošlih je najtužnije; ustanove, koje nisu od 
njih, vazda su najgore; koga čuju govoriti o vjero¬ 
zakonu i ćudoredju, taj im je laža; kad bogatac ne- 
siplje novcem, kažu mu, da je tvrdica; kad siromah 
strada i prosjači, on im je bivši razsipnik; a dogodi li 
se, da su komu izkazali dobročinstvo, njega pako drže 
uviek nezahvalnikom. Čini se, da je vrlo obćenita i 
neprecieniva slast ogovarati svakoga pojedinca iz druž- 
tva izuzamši možebiti kojega prijatelja, i to samo kad 
su dobre volje. 

Pa što je još i gore, taj gnjev, što ga rigaju proti 
svim, koji su im daleko i blizu, obično je ugodan sva-r 

komu, tko mu nije neposredni predmet. Naduta i oko- 
sna čovjeka rada drže veledušnim i hrabrim tako da 
kad bi sa svietom vladao, on da bi mu sam junak bio; 
a drugoga, koj je tih i krotak, običavaju njekakovom 
štednjom smatrati slabišem i kukavicom. 

Istinabog krieposti poniznost i blagost ne slave 
se, ali prioni uz njih; jer više vriede, nego Bog zna 
kakova slava. Vječna srditost i oholost pokazuje uobće, 
da je tu malo ljubavi i prave vrline, a mnogo často- 
ljubja, da* se čovjek pričini bolji od drugih. 

Nastoj, da budeš ponizan i blag, ali da budeš i 
pokazati znao, da to nije slaboća i strašivost. Nu ka¬ 
ko? Da izgubiš kadikad strpljivost i izkesiš zube? 

Da ustmeno ili pismeno ukoriš onoga, tko te je ust- 
meno ili pismeno oklevetao ? Nipošto! Neodgovaraj • 

svojim klevetnikom i, osobite slučaje izuzamši, koji se I 

po bliže nedadu označiti, nemoj nijednomu prietiti, ni- | 

jednoga pohuliti! Blagost, kad je kriepost, a ne nemoć j 

krepkoga čuvstva, blagost je uviek u pravu; ona više 
ponizi oholost drugoga, nego bi ju najvatrenija rieči- 
tost u srdjbi i ruglu poniziti mogla. 

Nu ujedno pokaži, da tvoja blagost nije licemier- 
stvo, nije nemoć, a to ćeš pokazati, vladajući se prama 
pakostnim pošteno i dostojno neodobravajući im ne¬ 
pravdu, netrudeći se, da ih za se predobiješ mitom i 
novcem, ali i neplašeći se njihova ukora, ako nepopuš- 
taš u ovršivanju vjerozakonskih kriepostih i poštenju. 

Privikni misli, da ćeš imati neprijateljah, ali to te 
neka netišti u srdcu! Neima dobrotvorna, iskrena, bez- 
zazlena čovjeka, koi ih nebi imao. Mnogim nesretnikom 
prošlo je u narav, da zavide drugim, te nemogu podnieti. 

da nebi sramotili i klevetali svakoga, tko je u iole dobru 
glasu. 

Odvaži se, da budeš blag i oprosti od srdca ta¬ 
kovim biednikom, koji ili ti upravo škode -ili su ti 
voljni štetu nanieti! „Oprosti ne sedam putih“, kaže 
spasitelj, »nego sedamdeset i sedam putih“, t. j. bez 
kraja i konca. 

Dvoboji i sve vrsti osvete nisu drugo no nedo¬ 
stojna pometnja; a mržnja,ništa ino već oholost s po- 
tištenosti. Oprostiš li dobljenu uvredu, može biti da 
će se tvoj neprijatelj obratiti i postati prijateljem, te 
kao što je prije opako, tako će posije pošteno misliti, 
htjeti i raditi. 0! koli je krasna, koli utješna ta po¬ 
bjeda! Ta svojom veličinom nadkriljuje sve strašne po¬ 
bjede osvete. 

I kad bi onaj, koj je tebe uvredio, a ti si mu 
oprostio, tako bio nepomiriv, da bi te živući i umirući 
vredjao, što si izgubio bivši dobar? Nisi li uživao naj¬ 
veću radost, koja tvomu veledušju ostade vjerna? . . 


XXXI. 

Hrabr oat. 

Budi uviek hrabar! Bez toga uvjeta neima krie- 
posti. Hrabrost, da si svladaš svojljublje i da budeš 
blagotvoran; hrabrost, da si nad’jačaš tromost i da ne- 
prestaješ raditi oko svega, što je pošteno; hrabrost, da 
braniš domovinu i zaštitiš svoga iskrnjega u svakom 
slučaju; hrabrost, da se uzprotiviš zlu primjeru i ne¬ 
pravednoj sramoti; hrabrost, da uzmogneš junački, a 
ne kao strašivica i plačem podnositi svake vrsti bolestih, 


Digitized by Google 



to 

tugah i nevoljah; hrabrost, da uzmogneš težiti ža sa- 
vršenošću, kakova se na zemlji jošte može postići, a 
za kojom kad čovjek nebi težio, izgubio bi po uzviše¬ 
nom migu evangjelija svu svoju vrlinu. 

Ma koliko ti blago, čast i život tvoj dragi bili, 
budi pripravan, da sve uzmogneš žrtvovati dužnosti, 
ako ta uztreba takove žrtve. Bolje je posve se zata¬ 
jiti i prije se odreći svakoga zemaljskoga dobra, nego 
ih steći pod uvjetom, da čovjek treba da postane zlo¬ 
čestim, ili nesamo da nebude junakom, nego da postane 
utvoroml „Nitko bo nemože postati pravedan, tko se 
boji smrti, boli, progonstva, siromaštva, ili tko sve, što 
se tomu protivi, više ljubi nego kriepost.® (Cic. de offic. 
H. 9.) 

Mnogim se čini okrutan i nesljediv nauk živjeti 
sa srdcem, koje bi se odreklo svih prolazljivih doba- 
rah; pa je ipak istina, da se bez primjerne potrebam 
vremena ravnodušnosti prama blagu nemože ni živjeti, 
ni umrieti. 

Hrabrost imade uzdizati duh, da bude težio za 
kriepostju; samo valja paziti, da se neizmetne u oho¬ 
lost i biesnost. 

Koji misle ili se pretvaraju, da misle, da se hra¬ 
brost nemože složiti sa blagim čuvstvom, koji priviknuše 
rodomontadam, razdoru i pohlepi za neredom i krvo¬ 
prolićem, nerabe na dobro silah volje i mišice, koje im 
je dao Bog, da budu družtvu koristni i uzor-slikom. I 
obično su takovi u pogibelji najmanje oduševljeni; ta¬ 
kovi bi, da se izbave, izdali otca i braću. Prvi bježe 
pred vojskom oni, koj se smieju slaboumnosti drugovah 
svojih i hrdjavim se načinom brukaju neprijatelju. 

Visoka misao o životu 1 jakosti duie u smrti. 

Mnogo je knjigah, koje govore mnogo obširnije i 
krasnije o ćudorednih đužnostih; ja, mladiću, bijah 
naumio, da ti dadem u ruke samo uputu, koja će ti ih 
sve u kratko dozvati u pamet. 

Sad jošte dodajem, da nas teža tih đužnostih ne- 
ima ni malo plašiti i da će li onim biti nesnosne, ko¬ 
jim omrznuše. Bude li u nas dobre volje, mi ćemo u 
svakoj dužnosti naći ljepotu, koja će nas zanieti do lju¬ 
bavi same dužnosti; osjetit ćemo u sebi čudnovatu silu, 
koja će nam moć onim razmjerom kriepiti, kojim ćemo 
napredovati na strmoj stazi krieposti; naći ćemo, da 
je čovjek mnogo više, nego se čini, t. j., da se očisti 
od svih potištenih težnjah, a da nastoji, što najjače 
može, oko svega, što je dobro i tako da se uzdigne do 
one neumrlosti, u kojoj bi s Bogom bio. 

Ljubi život, ali ga ljubi ne radi prostih slastih 
ni s hrdjavoga častoljubja, već ga ljubi radi onoga, što 
ima u sebi važna, velika, božanstvena! Ljubi život 
zato, što je Svemožcu drago i slavno, a nam slavno i 
koristno bojište za zasluge! Ljubi ga usprkos mnogim 
njegovim bolim, da ljubi ga upravo radi tih bolih; jer 
te i oplemenuju, te čine, da se u čovjeku radjaju 
krasne pomisli i vrle odluke; po njih i biva, da se 
kriepe i uspievaju. 

Ovaj život, koga si dužan mnogo cieniti, dan ti 
je samo na kratko vrieme! Netroši ga prekorednimi 
nasladnostmi! Dopusti si samo ono za razvedrenje, 
što je tebi dobro, a drugim koristno; ili da bolje re- 

(em, ti se raduj i vedri po najpaće plemenitom radi¬ 
nosti, t j. nastoj, da budeš velikodušnim bratinstvom 
svomu iskrnjemu na uslugu, a Bogu da služiš djetin- 
skom ljubavi i poslušnosti. 

Napokon ljubeći tako ovaj sviet, sjećaj se groba, 
koi te čekal Velika je slaboća pritajivati si, da se 
jednom imade umrieti, a ta slaboća oslabljuje revno- 
vanje u dobru. Ti nećeš vlastitom krivnjom uskoriti 
taj svetćani Čas, ali nećeš nastojavati, ni da ga ođa- 
ljiš s bojazljivosti. Žrtvuj dane svoje, ako se hoće 
žrtve, da oslobodiš druge, a osobito žrtvuj ih za iz¬ 
bavljenje svoje domovine! Ma da ti je kakova smrt 
odredjena, pripravi se, da ju dostojnom moći primeš, i 
da ju sa svom iskrenosti i kriepčiuom vjere posvetiš. 


To sve ovršavajući biti ćeš ćovjek i gradjanin u 
najuzvišenijem smislu tih riečih; biti ćeš čovječanstvu 
koristan, a sšm sebe učiniti ćeš sretnim. 

